Oda vešalima - Lični stavovi - Dnevni list Danas\nPočetna » Dijalog » Lični stavovi » Oda vešalima\nVlast bi verovatno uhapsila i Miloša Crnjanskog\n2Piše: Rajko Đurić 12. februara 2019. 15.30 Izmenjeno: 15.32\nAli, kad glupost njihovih bezglavih rečenica počinje da puzi po čoveku kao stenica, onda se on, hteo ne hteo, mora braniti. Jedna od tih laži, koja podseća na onu koju je analizirao Viktor Klemperer, autor kultne knjige „LTI“, odnosi se na „vešala“.\nNe, nije niko obešen, ne dao Bog! Međutim, zbog makete vešala – (kako je razjašnjeno) – koju su predstavnici zaborava ništavila udenuli u propagandnu mantru zatiranja pameti („linč, nasilje, vešanje“) uhapšena su dva učesnika protesta kojima su naši pravnici, nalik na pripadnike Tamerlanove ergele, stavili na teret „ugrožavanje sigurnosti“. Iako su u međuvremenu pušteni, u drugim gradovima se i dalje privode lica koja nose improvizovana vešala.\nPo toj logici, i Miloš Crnjanski, koji je napisao „Odu vešalima“, mogao bi, izgleda, takođe biti optužen za „ugrožavanje sigurnosti“. I da je još živ, uhapšen! Jer, tamo gde nule zapovedaju, antropologija je uvek podređena zoologiji. Pošto je palančanin beznadežno verniji palanci nego samome sebi, kako je upozorio Radomir Konstantinović, koji je pesmu „Oda vešalima“ smatrao jednom od najboljih u opusu Crnjanskog, korisno je zbog neznalica da se navede u celini.\nTa senka vam liči na mač čvrst\nŠta se krijete u robijaški vrt\nŠto ne bi pošla na vrhunce\nko kraljevi ili vođe?\nSilniji ste no jarko sunce\nPa kad Isus ne spase nas\nponos, i spas, i radost,\nTa vama su išli koji su hteli\nčast na svetu i mladost.\nTa što bi došla tako tajno\ni pognulo svoju glavu?\nLepše se vama po nebu šeta\npo zemlji ima blata,\nčvršće pripite ko nevesta zakleta\ni sve za kim je svet plako,\nne pomije i korenje\nŠto ste crni kao krst?\ni skuplji ste od zlata.\nU istoriji svetske književnosti je mnogo pesnika i prozaista koji su ironično pisali o vešalima ili ih čak slavili. Jer, umetnici i ljudi su se u pojedinim istorijskim i političkim situacijama suočavali ponekad sa pitanjem: „Ili užasan kraj ili užas bez kraja?“\nMožda bi bilo bolje ako bi naši tužioci i sudije zavirili u istoriju literature i umetnosti. Čitanjem „izopačene umetnosti“ izbegli bi da postanu servis izopačene politike i slepi izvršioci izopačenih zakona.\nOni koji su čuli za obraz i značenja te reči, morali bi da podnesu ostavku u roku od tri dana.\nOni koji su videli čist obraz, podneli bi ostavku u roku od dva dana.\nOni koji znaju šta je čist obraz, podneli bi ostavku već sutra.\nOni koji su čistog obraza, učinili bi to već danas.\nA svi odgovorni neka zapamte da reč „odgovorni“ potiče od glagola „odgovarati“.\nMaketu vešala razumeo sam kao opomenu i upozorenje onima koji su na vlasti.\nLični stav, rajko djuric, Vešala\n12. februara 2019. u 18.21\nSjajan tekst, g.Djuriću!\n13. februara 2019. u 09.50


Biznis trendovi koji su obilježili 2017. godinu – The PRESTIGE\nNovinari sajta Blumberg nabrojali su četri biznis trenda koji su po njima obilježili ovu godinu\nUpravljanje odnosima s kupcima (CRM) može biti kamen oko vrata malim preduzećima. Naime, nijedan vlasnik male firme ne voli taj osjećaj da ne može da dobije direktan odgovor, ili da izgubi poslove zbog frustracija svojih klijenata. Zapošljavanje korisničke podrške na puno radno vrijeme je skupo, neefikasno i…neizbježno. Ili je to barem bio slučaj sve do sada. Naime, sada preduzeća brzo dobijaju pristup alatima kojima vještačka inteligencija radi za njih, a CRM je to jedno mjesto na kom su ove alatke počele da prave ogromnu razliku.\nUmjesto da zapošljavaju čitavu liniju zaposlenih u korisničkoj podršci, preduzeća se okreću formatu koji je poznat većini njihovih milenijumskih kupaca, a to je prozor za ćaskanje (chat window). Kupci mogu dobiti odgovore na sva pitanja u realnom vremenu, jednostavnim kucanjem poruka u inteligentni “Chatbot”, koji je snabdjeven svim potrebnim informacijama. Algoritmi mašinskog učenja omogućavaju ovim chat botovima da postanu efikasniji tokom vremena, jer mogu da saznaju koje se vrste riječi i fraza najčešće povezuju sa različitim pitanjima.\nMala maloprodajna preduzeća su u prošlosti imala problem da izađu na kraj sa velikim prodajnim lancima, ali nova istraživanja pokazuju da se ovaj trend mijenja. Velike prodavnice kao što sada premještaju svoje bojno polje i bore se za opstanak sa velikim online trgovinskim lancima, kao što je Amazon koji prednjače kako u cijeni, tako i u drugim pogodnostima. S obzirom da se borba sada vodi između velikih lanaca supermarketa i e-commerce subjekata, mali trgovci ponovo mogu da ponude svoju uslugu kao konkurentnu i da zauzmu svoju poziciju na tržištu.\nRaznovrsna ponuda moćnih poslovnih programa je osnažila vlasnike malih preduzeća da rastu mnogo brže i ’pametnije’ nego ikada ranije. Nekada ograničeni samo na najveće firme (one koje bi mogle da izdvoje velika sredstva za softver koji upravlja podacima), preduzeća koja pružaju tehnološke usluge su se vremenom demokratizovala i spustilla barijere, te je sada na tržištu dostupan veliki broj poslovnih rješenja namijenjem mikro, malim i srednjim preduzećima i prilagođava se njihovim specifičnim potrebama. Ovo je važna promjena u poslovanju malih preduzeća jer ona više ne moraju da se oslanjaju na veliku infuziju kapitala, kako bi mogla da planiraju investicije u tehnologiju.\nS obzirom da pametni telefoni i dalje dominiraju u životu prosječnog potrošača, mala preduzeća prate inovacije koje stavljaju ’novac na mali ekran’. Jedan od trendova koji je obilježio 2017. godinu jeste širenje opcija plaćanja preko mobilnih uređaja. TechCrunch procjenjuje da će do 2020. godine 90 odsto korisnika mobilnih uređaja vršiti mobilno plaćanje.


Laguna - Bukmarker - Igor Marojević u razgovoru za sajt B92 - Knjige o kojima se priča\nPrvi utisci koji se nameću po čitanju „Partera“ jeste da je u pitanju prilično drugačiji drugačiji roman od „Šnita“ i „Žege“. Priča koja prati povratnika Luku Razića, didžeja i šankera na zemunskom splavu „Parter“, i njegove peripetije sa raznim devojkama vrlo lako se prati a hepiend kao da je ovog puta, iako bez patetike, izveden odlučnije nego u „Žegi“?\nS jedne strane, to kao da je ulog građe, koja traži da bude shvaćena pošto je već stvarnost iz koje je izvučena maltene nerazumljiva. Mislim na tranzicionu stvarnost u Beogradu, na usamljenost pojedinaca i parova, mrgodno kuliranje, sve ono što se vidi na svakom koraku a potiče iz teško spojivog spleta okolnosti diktiranih nezaustavljivim razvojem tehnologije i svetskom ekonomskom krizom, lokalnom renesansom hrišćanstva i praznoverja te recidivima devedesetih koji su uvek prisutniji nego što to na prvi pogled deluje. Koliko god Luka Razić želeo da živi u sadašnjosti, njega mnogo toga vraća na devedesete kada je živeo u Španiji nakon što je pobegao iz zemlje usled jalovih studentskih protesta 1992. Tada je imao i jedan bitan smrtni slučaj. Pokazuje se pak da sam „Parter“, kao splav koji želi da animira kultivisanu klijentelu, ima svoju mračnu prošlost koja seže u devedesete, te da splav, kao neka vrsta glavnog junaka romana, ne može da prođe mnogo bolje od svojih gostiju. Padne tu i poneka bomba, znate. Mnoge ljubavne veze na koje bi se gosti „Partera“ u njegovim mirnodopskim fazama odlučili naprasno se prekidaju jer su uslovljene nečim iz devedesetih, to jest taj retrogradni link negde iskrsne. Ali, tako mora biti kad nacija ima privilegiju da proživi jedno tako epohalno razdoblje kakva je ovdašnja verzija završne decenije prošlog stoleća.\nČitao sam neku anketu u kojoj je trećina srpskih muškaraca priznalo sopstvenu impotenciju, što mi se mnogo dopalo. Mislim, ako toliko ljudi priznaje polnu nemoć, koliko njih ne priznaje… i kako je to samo epohalan trenutak, moment u kojem su mačisti jasno i javno kapitulirali a ta vrsta ego tripa se svodi na izvesne tragikomičke trzaje. Naše žene imaju posla sa poraženim lovcima, a i jedne i drugi se u isti mah trude da deluju opušteno jer takvo ponašanje diktiraju opštiji trendovi, a u stvari ono je isprepleteno sa tim nekim nemoćnim mrgođenjem, kao fasadom koja treba da posluži pojedincu da se od nečeg odbrani. Tako kroz „Parter“ prolazi niz smrknuto iskuliranih momaka i cura, a u stvari usamljenih i punih želja, ali suviše ponosnih da bi ih priznali i drugima, a kamoli sebi. Ispostaviće se da se hepiend u takvim uslovima, rasplet koji se događa Luki Raziću i devojci koja isprva ne deluje kao njegov mogući partner, svodi na saživot dvoje ljudi koji mogu jedno s drugim jer su izvukli neku pouku iz napetih iskustava, za razliku od većine, koja nastavlja da niže iskustva lišena lične pouke. U tome je negde i razlika između iskustva i frustracije. Možemo govoriti o iskustvu samo ako čovek uspeva da ga primeni i izbegne greške a u suprotnom, ako ne zna šta s tim da radi, redukuje ga praktično na najobičnije traume.\nPrvo što se obično pitaju čitaoci koji imaju u rukama „Parter“ jeste gde je njegovo mesto u vašoj Etnofikciji, petoknjižju započeto romanima „Šnit“ i „Žega“, odnosno da li i vaša nova knjiga spada u tu pentalogiju?\n„Parter“ je iskorak iz Etnofikcije. Jasno mi je zašto bi neko ko se bavio mojim knjigama automatski dovodio nove projekte u vezu sa petoknjižjem, to je jednostavno moj središnji projekt. Međutim, „Parter“ je naprosto iskorak u optici i postupku. Za početak, umesto dvadesetog veka, čiji razni segmenti su obojili postojeće delove petoknjižja a one predstojeće tek treba da počnu da boje, „Parter“, očigledno, fokusira stoleće u kojem živimo. Ali da u ovom što živimo nisam prepoznao epohalnu građu, ne bih pravio taj iskorak. Ja uvek, i kad pišem (anti)istorijske romane, govorim o sadašnjosti, ali da bih obradio sve ono što me je kopkalo iz te tako neobične sadašnjosti koja ako ne nudi dobre životne uslove, nudi bajno bizaran materijal za pisanje, hteo sam da joj se odlučno okrenem i u smislu opšteg okvira, kako sam to radio na primer u „Mediteranima“ ili u „Dvadeset četiri zida“, ali ovaj put ne koristeći nikakve jezičke igrarije već se fokusirajući na direktnu obradu stvarnosti. Umesto donekle komplikovanog stila koji ispostavljaju „Dvadeset četiri zida“ i „Mediterani“ a naročito „Žega“ i „Šnit“, „Parter“ je na svom spoljnjem nivou pitak koliko god je to moguće a književne igrarije koje su činile neke od ranijih knjiga pomalo hermetičnima ovde su premeštene na unutrašnji nivo. Drugim rečima, ko želi da lovi književne reference i eventualna dublja značenja može da se bavi isključivo time a ko hoće da u knjizi nađe samo priču, nema ni potrebe da je traži jer će ona svakako sama doći po njega. „Parter“ je tako napisan. U tom smislu, smislu pitkog sadržaja i selidbe motiva s odloženim dejstvom u dublji nivo priče, mislim da je u „Parteru“ moja strategija pisanja izvedena najdoslednije.\nOsim ankete o impotentnim muškarcima, na pisanje „Partera“ me je nagnala scena iz jednog kafea. Ispao mi je upaljač i sagao sam se da ga pokupim, neizbežno zakačivši pogledom noge obližnjih gostiju i primetio sam da svi, i žene i muškarci, sve vreme nervozno lupkaju stopalima. Od tada sam počeo da obraćam veću pažnju na gestove, neverbalnu komunikaciju i da ispunjavam notes. Ko tako posmatra stvarnost može da vidi štošta što mu inače izmiče. Na zapadu se pišu mnoge studije o neverbalnoj komunikaciji i emocionalnoj inteligenciji ali ljudi na njihov sadržaj, gestove kakve smo pomenuli, i dalje obraćaju srazmerno slabu pažnju. Paradoksalno je da je takva građa, kao nešto što je najočiglednije, u isto vreme i najneprimetnija, jer je ljudi obično ne koriste za tumačenje tuđih postupaka. Ali u ovako zbrkanoj stvarnosti kakvu „Parter“ opisuje gotovo da nema potrebe naznačiti da je nešto paradoksalno jer je u njoj paradoks praktično najučestalija pojava.


Austrijski šamar Kurca Merkelovoj i istorijsko "ne"! | Vestinet.rs\nPočetna TEMA DANA\tAustrijski šamar Kurca Merkelovoj i istorijsko „ne“!\nAustrijski kancelar Sebastian Kurc pre nekoliko dana je odbrusio istorijsko „ne“ nemačkoj inicijativi za zatvaranje skijališta.\nMATEO SALVINI: Virus i islamski terorizam, koji donose migranti, naša su dva smrtna neprijatelja!\nDok su Francuska, Nemačka i Italija odlučile da skijališta drže zatvorenima do januara, Austrija je tu inicijativu odbila.\nRazlog? Naravno, novac.\nJer, skijanje generiše oko četiri odsto austrijskog BDP-a, prema podacima ING-a. Poređenja radi, nemačka auto-industrija čini oko pet odsto tamošnjeg BDP-a.\nMožete li zamisliti kako bi Nemci reagovali da im neko, recimo Austrijanci, preporuči zatvaranje auto-industrije?\nI na kraju, postojaće politička šteta u celoj priči.\nFrancuska skijališta mogu samo gledati svoje kolege iz Švajcarske – koja su izvan EU i očito slobodna od bilo kakve moralne obveze da ne osramote svoje susede – koja će biti otvorena i uz neka ograničenja raditi cele zime.\nŠvajcarska je dodala da će „skijališta i zimska odmarališta morati da razrade planove zaštite“.\nVlada zahteva stalno poštovanje fizičke distance.\nNošenje zaštitnih maski i poštovanje udaljenosti su obavezni u redovima, a maske su takođe obvezne pri korištenju žičara. Vlada smatra da su te mere nužne da bi se izbegao porast broja zaraza tokom zimskih praznika.\nNeka skijališta na višim nadmorskim visinama u Švajcarskoj već su otvorena poput St. Moritza, Davosa i Zermatta, dok se druga pripremaju za otvaranje.\nOni koji žele da nastave da skijaju imaju poentu.\nSpuštanje niz planinu sa skijama pričvršćenim za noge nije rizičnije, u smislu koronavirusa, nego, na primer, biciklizam, piše Siniša Malus u kolumni za SEEbiz.\nBizarna je rasprava o tome mogu li porodice izgubiti odmor na skijanju tokom pandemije – i to već poznata.\nSlične rasprave bile su na dnevnom redu i prošlog leta kad se urnebesno raspravljalo o tome hoće li se kontinent ponovo otvoriti za turizam.\nDa je prioritet bilo uklanjanje virusa, odgovor bi bio negativan.\nAli Evropljani nisu mogli da podnesu ideju da ostanu zaglavljeni kod kuće u avgustu pa su spakiovali kofere i i krenuli na put. Posledice su bile predvidive.\nTuristi su proširili virus.\nSvesno ili ne, prošlog leta je u utakmici između zdravlja i odmora napravljen izbor. Pobedili su praznici. Ovaj put izbor je ponešto teži jer, kako znamo, i virus se očito zimi širi lakše i brže nego pri letnjim temperaturama.\nKao znak opreza, a možda i dobre volje, austrijska vlada odlučila je da zabrani après-ski zabave na skijalištima. Sve dok se, u nekoj dalekoj budućnosti, stvari ne vrate u normalu.\nAustrijski kancelar Sebastian Kurc


Sportski, tj. III STEPEN ŠKOLE MASAŽE je namenjen onima koji žele da dalje unaprede bazični(relaks) i srednji(terapeutski) nivo tehnika i metoda masaže time što će učiti sportsku zagrevajuću masažu(Pre-event massage), sportsku oporavljajuću(Post-event massage) i sportsko masažnu terapiju. Ovaj stepen obuhvata i specijalizovane tehnike sportskog oporavka kao: pasivni sportski strečing, kineziotejping za sportske povrede i patološku kineziterapiju za sportske povrede.\nIII-A STEPEN-SPORTSKA MASAŽA\nIII-A1 Sportska masaža je namenjena onima koji žele dalje da unaprede bazični i srednji nivo tehnika i metoda masaže (tj. I i II stepen) time što će učiti:\n1. Prethodnu Sportsku masažu - ili Zagrevajuću masažu (tzv. Pre-event massage),\n2-A. Osvežavajuću Sportsku masažu: izvodi se odmah posle treninga (utakmice/trčanja), ili na pauzi ili poluvremenu (tj. Post-event massage i takođe Inter-event massage).\n2-B. Oporavljajuću Sportsku masažu: za vreme Prelaznog tj. Oporavljajućeg* perioda sportiste. (* Period kontrolisanog obaranja forme; zove se i period aktivnog odmora, jer sportista ne sme potpuno da se opusti i izgubi formu, te mora postojati neki minimum treninga za održavanje forme na jednom zadovoljavajućem nivou, što zavisi od toga na kom rangu takmičenja je sportista. Obuhvata i period tokom oporavka od neke sportske povrede\nNOVI SAD:Nova grupa za Sportsku masažu u Novom Sadu kreće od 11. JULA 2020. (sreda, 16-18h, Vase Pelagića 1, centar). Upis u toku, rezervišite mesto u novoj grupi na vreme.\nBEOGRAD: Nova grupa za Sportsku masažu u Beogradu kreće od 12. JUNA 2020. (nedelja, 18-20h, Durmitorska 19, centar). Upis u toku, rezervišite mesto u novoj grupi na vreme.\nCENA KURSA: 10.000 din. Upis je u toku, prijaviti se na telefon 060/76-711-74, (ili 069/776-114).\nIII-B STEPEN - SP-MAS. TERAPIJA\nIII-B1 SPORTSKO-MASAŽNA TERAPIJA - Osim ovog tipa masaže student će učiti III-B1 STEPEN - Sportsko-masažnu terapiju koja obuhvata: masažne terapije u fazi rehabilitacije od sportskih i sl. povreda, sistemskih oštećenja tkiva, deformiteta nastalih pogrešnom primenom sportskih tehnuka, usled pretreniranosti, hroničnog umora, preteranim treningom i sl.). Ova masaža služi za oporavak od sportskih povreda, i u zavisnosti od dijagnoze i težine povrede, primenjuje se određen broj terapeutskih i sportskih procedura i hvatova.\nNOVI SAD: Nova grupa za Sportsko-masažnu terapiju u Novom Sadu kreće od 11. jula 2020 (subota, 16-18h, Vase Pelagića 1, centar). Upis u toku, rezervišite mesto u novoj grupi na vreme.\nBEOGRAD: Nova grupa za Sportsko-masažnu terapiju u Beogradu kreće od 12. jula 2020 (nedelja, 18-20h, Durmitorska 19, centar). Upis u toku, rezervišite mesto u novoj grupi na vreme.\nCENA KURSA: 10.000 din Upis je u toku, prijaviti se na telefon 060/76-711-74, (ili 069/776-114).\nIII-C SPECIJ. SP./TER. METODE\nNa III-C nivou Sportske masaže uče se specijalne terapeutske metode i tehnike koje nisu zahvaćene III-A i III-B stepenom Sportske masaže a važne su zbog toga što bitno utiču na poboljšavanje efekata prethodno spomenutih sportskih masaža i terapija, brži oporavak sportista i poboljšanje onih sportskih performansi sportista koje najviše utiču na sportske rezultate (fleksibilnost zglobova, gipkost mišića i tetiva, itd., poravnavanje mišičnih vlakana, brže oslobađanje od mlečne kiseline i njenih soli, itd.) i pravilno izvođenje tehnike u nekom sportu.\nIII-C1 PASIVNI SPORTSKI STREČING - 30 ČASOVA. Ovom metodom može se povratiti pravilna posturalna ravnoteža pomoću reprogramiranja osteo-mišićnog matriksa, pasivnog strečinga mišića, te oslobađanja i manipulacije zglobova. Rezultati se osete u području povećane pokretljivosti celog tela, povećane amplitude zglobova, i bolje elastičnosti mišića, tetiva i ligamenata.Sistematskom zglobno-mišićnom manipulacijom postepeno dolazi do oporavka celog lokomotornog aparata.\nNOVI SAD: Upis kreće od 04. JULA 2020. god. u Novom Sadu za kurs: PASIVNI STREČING U SPORTU.\nBEOGRAD: Upis kreće od 28. JUNA 2020. u Beogradu, 2020. godine. za kurs: PASIVNI STREČING U SPORTU. Rezervišite mesto u novoj grupi na vreme na telefon 060/7671174 ili 069/767-114.\nCena kursa: 10.000 din u 2 rate, Prijavite se na veme na telefon 060/7671174. UPIS\nIII-C2 KINEZIOTEJPING U SPORTU - 20-30 ČASOVA, naučite SPORTSKI KINEZIOTEJPING, upotpunite znanje sportsko-masažne terapije i ubrzajte oporavak vašeg sportiste.\nNOVI SAD: Upis u toku.\nBEOGRAD: upis u toku.\nRezervišite mesto u novoj grupi na vreme. Cena kursa: 10.000 din u 2. rate. Iskoristite popust, prijavite se na telefon 060/7671174 ili 069/767-114. Vidi AKCIJE.


Matvijenko neće govoriti u Parlamentu FBiH, obratit će se samo Parlamentu BiH i NSRS-u\n23 Aprila, 2018 23 Aprila, 2018 Moj USK\nPredsjednica Vijeća Federacije Federalne skupštine Ruske Federacije Valentina Matvijenko danas i sutra obratit će se delegatima i zastupnicima u Domu naroda Parlamentarne skupštine BiH i Narodnoj skupštini RS. Kako stvari stoje, Matvijenko je očito izbjegla da se obrati parlamentarcima u Parlamentu FBiH.\nNa današnjoj 38. sjednici Doma naroda Parlamentarne skupštine BiH državnim delegatima obratit će se predsjednica Vijeća Federacije Federalne skupštine Ruske Federacije Valentina Matvijenko. Riječ je o političarki bliskoj Vladimiru Putinu koja slovi za najmoćniju ženu Rusije.\nIz Narodne skupštine Republike Srpske ranije je saopćeno kako je Kolegij Narodne skupštine Republike Srpske jednoglasno utvrdio da će Svečana sjednica NSRS biti održana u utorak, 24. aprila 2018. godine od 13:50 sati kada će se zastupnicima i gostima obratiti predsjednica Savjeta Federacije Federalne skupštine Ruske Federacije.\nJavnosti još uvijek nije poznato zbog čega se Matvijenko neće obratiti zastupnicima i delegatima u Parlamentu Federacije BiH. Naime, na zvaničnim web stranicama Zastupničkog doma i Doma naroda Parlamenta FBiH nisu najavljene nikakve aktivnosti vezane za posjetu ruske funkcionerke.\nPoznavajući prilike u Federaciji BiH, nije isključeno ni da je Matvijenko imala želju da se obrati federalnim parlamentarcima, ali da vlasti jednostavno nisu uspjele zakazati sjednicu Parlamenta FBiH usljed žestoke političke krize u kojoj se nalazi zakonodavna vlast.\nUkoliko je Matvijenko izbjegla da se obrati parlamentarcima u Parlamentu FBiH, s pravom se postavlja pitanje zbog čega je za političarku blisku ruskom predsjedniku Vladimiru Putinu važno da se obrati predstavnicima zakonodavne vlasti RS-a, ali ne i predstavnicima zakonodavne vlasti Federacije BiH.\nValentina Matvijenko se na funkciji predsjednice Vijeća Federacije Gornjeg doma Federalne skupštine Ruske Federacije nalazi od septembra 2011. godine. Prije ove funkcije Matvijenko je obavljala dužnost guvernerke Sankt Peterburga, a vršila je i funkciju zamjenice predsjednika Vlade Ruske Federacije. Stalna je članica Vijeća sigurnosti Ruske Federacije.\nMediji navode kako se ona smatra trećom ličnosti u državi, odmah nakon predsjednika Rusije Vladimira Putina i premijera Dmitrija Medvedeva.


Nedžad Ibrahimović: Sastanak na grevu – tuzlanski zimski protesti | Tacno.net\nNedžad Ibrahimović: Sastanak na grevu – tuzlanski zimski protesti\nAutor 👤tačno.net 1.1.2015. u 21:06\nKo puštanjem ratnih zločinaca ponižava žrtve?\nNasilno desnilo Splita vrijeđa dar mišljenja\nNemiri & Nesanice: Zašto bi mediji bili kvalitetniji od društva u kojem djeluju?\nAko su februarski štrajkači bili optuživani za uništenje državne imovine i, tako, za antipatriotske činove, ovih dana oni su se kolektivno “iskupili”. Simboličkim napuštanjem zemlje, sa istodobnim podsjećanjem na ratne zasluge i odanost državi, štrajkači su se na najbolji način konektirali na prihvatljivi i uvijek unosni jezički kod zvanične (bošnjačke) politike.\nDruštvene su promjene i revolucije signalizirane promjenama u jeziku. (Neko će se sjetiti kako je, avaj, svjež bio jezik Miloševićevih “jogurt-revolucija” s kraja osamdesetih godina prošlog stoljeća.) Kada jedna društvena grupa ili klasa patentira i za sebe prisvoji novi simbolički govor, ona automatski vrši preraspodjelu značenja i provocira prekomponiranje ustaljenih sistema vrijednosti. Nakon upotrebe nove i drugačije političko-jezičke figurativnosti, povratka na staro više nema. Zanimljivo je zato pratiti kako se jezik bosanskohercegovačkih februarskih protesta preselio u figurativnost i metaforički govor. Promjena je otpočela ranije, ali je definitivno usvojena na samom osiromašenom dnu provrelog socijalnog bunta. U javni diskurs su ubačene riječi, slike i pojmovi koji nemaju izravne konekcije sa uobičajenim, standardnim političkim govorom i značenjem, dok se, na drugoj strani, oficijelni politički diskurs, onaj koji je “u rukama” vlasti, i dalje vrti u krugu nad-etno klišea kojima se zagovara nužna međuetnička tolerancija, “nastavak puta ka Evropi”, te “zajednička borba protiv korupcije”.\nDok je politički jezik socijalnog bunta, siromašan, škrt i ezopovski, i tek naznačuje neku nejasnu (na prvi pogled, opasnu) alegoriju iza sebe, oficijelni je politički govor diplomatsko-birokratska frazeologija koja savršeno pokriva i legitimira politički status quo. Zboga toga se često konstatira kako “vlast uopće ne razumije” o čemu se ovdje (s protestima uopće) radi. Jasno je kako u BiH nedostaje posredujući jezik kojim bi se socijalni bunt mogao povezati s otuđenim centrima rigidne i neuređene političko-partijske države. Nedostaje jedan novi lingvo-politički kod!\nNeke usvojene, nove metafore iz jezika tuzlanskih i sarajevskih političkih pobuna, povađene iz različitih dnevnih novina i internet-potala, su npr:\na. “Štrajk” (eng. strike), pobuna, protest; samo u BiH se štrajk može “zamrznuti” i, po potrebi “odmrznuti”; isto je tako i sa “štrajkom glađu”;\nb. “Egzodus” (lat. Exodus, npr. Jevreja iz Egipta), u BiH sada znači masovno iseljenje, napuštanje domovine i odlazak ka Evropi kao “obećanoj zemlji”;\nc. “Domovina” je “zemlja”, sasvim imaginarni prostor, katastarski smješten u granicama današnje BiH; od posljednjeg je rata ovoj figuri sinonimna metafora “krvi”; zemlja/domovina i krv su ujedinjeni;\nd. “Vlada i vlast” imaju ime (u Tuzli je to dr. Bahrija Umihanić, premijer TK); u sukobu su, dakle, osiromašene i opljačkane radničke grupacije i jedan moćni pojedinac kao sinegdoha za državu (pars pro toto);\ne. “Pravda”nije pravda, jer postoje “male” i “velike pravde”, kao i “mali” i “veliki” kriminal; mali je kriminal kada radnik opljačka prodavnicu prehrambenih artikala, a veliki je kada vlasnik firme otpusti radnike i rasproda osnovna sredstva;\nf. “Glad” iz usta sindikalnih vođa ne znači doslovnu glad; sindikalni vođe su uglavnom pretili muškarci;\ng. “Ulica”nije mjesto za saobraćaj, nego je slobodan prostor koji se, po potrebi, može pregraditi, zatvoriti i prisvojiti; “izaći na ulicu”, što je nekada značilo prepustiti se kriminalu, danas znači zbaciti teret kapitalističkog ropstva s leđa, oglasiti se i zatražiti svoja prava.\nh. “Partizani”nisu borci protiv fašizma i okupacije iz perioda Drugog svjetskog rata, nego su to “borci za našu stvar”; (Federalna TV forsira partizanske filmove; donedavni član Predsjedništva BiH Željko Komšić u svom je kabinetu imao fotografiju J. B. Tita; gradonačelnik Tuzle, SDP-ovski političar, Jasmin Imamović, u jednoj je TV emisiji osuđivao odlaske stručnjaka iz zemlje/domovine ilustrirajući to mitskom epizodom iz 1941. godina kada su u Kragujevcu njemačke okupacione snage “strijeljale i đake i njihove nastavnike koji su ostali s njima”. Oba političara deklarativno podržavaju radničke proteste.)\nOd ovih su metafora drugačije metafore nad-etničkoga oficijelnoga političkog diskursa:\na. Sintagma “Sejdić–Finci”prikriva nepostojanje rješenja za ekonomske i socijalne probleme društva, dok, istodobno legitimira poslušnost i poniznost prema Euro-birokraciji;\nb. “Euro–atlantskeintegracije” je metaforička sintagma koju vrti oficijelni politički mlin a da, pritom, ne postoji niti minimalno znanje oko toga šta otvaranje pristupnih pregovora sa Evropskom unijom uopće znači; niko ne radi niti na proizvodnji znanja, niti na školovanju stručnjaka koji bi radili na pripremi legislativnih akata za opsežne i komplicirane procedure prijema;\nc. “Strukturalnareformapravosuđa”je metafora kojom se cementira postojeće stanje u najkorumpiranijem dijelu društvene strukture;\nd. “Usvajanjeproračuna/usvojen proračun!”(na svim razinama vlasti) je figura kojom se palijativno i privremeno podiže hormon društvene sreće; usvojeni proračuni su znak Urbi et Orbi kako novaca još ima (!?); partitokratijske se oligarhije tako pokazuju sposobnima namaknuti novac za život, a nije li to i njihov primarni cilj?\nIako je zbog svega toga općedruštveni i međuklasni nesporazum u porastu, iako se radikalno uvećava medijsko-informacijska entropija (bosanskohercegovački javni emiteri, te novinski i internet-portali, ne posjeduju najelementarnije programske koncepcije pa efekte srednjevjekovnog “sistema” informiranja možete prepoznati u su-postavljanju vijesti o dvoglavom teletu i vijesti o američkom napuštanju Afganistana), iako je, dakle, na sceni sukob dvaju bitnih lingvo-političkih stilova i registara, vidljiva je potreba i jasan je zahtjev za sklapanje novih društvenih sporazuma. Pomalo je bizaran, ali i u svojoj bizarnosti vrlo signifikantan, primjer upotrebe glagolske poštapalice “znači”. Ona dominira javnim i privatnim jezikom, koriste je jednako neobrazovani i akademski građani, puna su je usta u političkih i državnih birokrata, u pripadnika najmarginaliziranijih društvenih skupina, koriste je sve etničke i interetničke grupacije, jednako oficijelne i NGO grupacije. Ni o čemu drugome ova jezička pošast-poštapalica ne svjedoči, nego o vapijajućoj potrebi za identificiranjem i usvajanjem «značenja» koje će biti doslovno i općeprihvatljivo. Ona je signal jednoga nesvjesnog i vapijućeg krika za uspostavljanje elementarnoga razumijevanja i sporazumijevanja.\nBudući da je bosanskohercegovačko društvo suštinski pretpolitička zajednica (politički izbori nisu BIRANJE političkih opcija, nego GLASOVANJE za svoje etničke predstavnike), nikakav realni politički jezik, neophodan u elementarnom razumijevanju među klasno-različitim društvenim skupinama, kao da za sada nije moguć. I kada po sili razvoja, segmentiranja i naslojavanja društvenih skupina dođete do tačke na kojoj se s etničkoga mora preći na izvan- ili nad-etnički diskurs, vi ne posjedujete politički, odnosno, demokratski konsenzus oko elementarnog značenja političkih pojmova. Sve simboličko bogatstvo (a koga, kako smo vidjeli, ima u jeziku pobune) neophodno za razvijenu unutardruštvenu komunikaciju već je reprogramirano, prekodirano i prisvojeno od strane politiziranoga etnosa. Zbog toga se s desnog političkog krila (u BiH je to uvijek etnički i nacionalistički) radnički protesti obavezno označavaju jednoetničkim, do sada bošnjačkim, poslije, vidjet ćemo. I, šta onda preostaje? Preostaje dovijanje, imaginiranje i proizvođenje novoga jezika, novojezika postsocijalističke, tranzicijske, etnički razrovane državne zajednice.\nTako se između februara i decembra ove godine u Tuzli desila tek promjena jedne u drugu alegoriju: prepoznavanje simbola vlasti i njihovo “uništenje”, u februaru (zapaljene su zgrade kantona i općine Tuzla) prevedeni su u decembru u figure gladi, domovineiegzodusa. Ako su februarski štrajkači bili optuživani za uništenje državne imovine i, tako, za antipatriotske činove, ovih dana oni su se kolektivno “iskupili”. Simboličkim napuštanjem zemlje, sa istodobnim podsjećanjem na ratne zasluge i odanost državi, štrajkači su se na najbolji način konektirali na prihvatljivi i uvijek unosni jezički kod zvanične (bošnjačke) politike. Potencijalno odvajanje od majke-domovine i put ka maćehi Evropi, koštao je kantonalnu vlast 200 Eura po glavi otpuštenih radnika, što i nije bilo tako puno. Po povratku iz Orašja, sa granice “obećane zemlje”, radnici su se ponovo okupili ispred zapaljene zgrade kantonalne Vlade. Bio je to po svemu sastanak na “grevu”, na sličnom mjestu na kojem su se poslije francuske revolucije okupljali besposleni građani Pariza. U toku revolucije, tuje bilo gubilište.\nAko to nije bilo jasno i ranije, danas je sasvim očigledno kako patriotski diskurs nije diskurs društvene promjene.\nTagovi: Nedžad Ibrahimovićprotesti u Tuzlitacno


Ubisoft Forward 12. jul nove igre, Assassins Creed: Valhalla gameplay video | Tech | Gaming\nE3 je otkazan, ali dobili smo Ubisoft Forward | Smartlife RS\nE3 je otkazan, ali dobili smo Ubisoft Forward 0 Podeli Podeli na facebook Podeli na twitter Podeli na viber Pošalji na mail\n12.05.2020. / 09:29\nUbisoft je prva velika kompanija, koja će otkazani E3 događaj zameniti svojim, a očekujemo još ovakvih najava vrlo brzo.\nPošto je E3 2020 otkazan zbog virusa korona, svi veći izdavači su prepušteni sami sebi kad su u pitanju predstavljanja novih igara i detalja za postojeće, odnosno moraju da organizuju zasebne, specijalne događaje.\nReč je o događaju u E3 stilu, na kojem se očekuju premijere novih igara i vesti o onim već najavljenim, ali nije otkriveno šta možemo tačno da očekujemo. Ubisoft Forward je zakazan za 12. jul u 21h po našem vremenu, što je gotovo dva meseca od današnjeg dana (12. maj).\nBitno je primetiti da događaj dolazi mesec dana kasnije od prvobitno planiranog E3 datuma, čime Ubisoft ima još više vremena na raspolaganju da završi sve što je započeo i dotera sve što je potrebno dotegnuti i upeglati. Na ovom događaju ćemo definitivno videti više detalja o Assassin’s Creed Valhalla, nadamo se i dostojan gameplay video prikaz, takođe očekujemo datume izlaska za prethodno odložene igre, neki detalj za Skull & Bones, kao i najave potpuno novih projekata.\nŠta biste vi voleli da vidite na Ubisoft Forward-u?


– Subotička Sinagoga otvara se za javnost u nedelju, 20. januara 2019. godine, u 10 časova. Sinagoga će za posetioce biti otvorena od utorka do petka, od 10 do 18 časova, subotom i nedeljom od 10 do 14 časova, dok je ponedeljak neradni dan. Od utvrđenih termina za obilazak može se odstupiti, u skladu sa praznicima i manifestacijama predviđenim verskim kalendarom Jevrejske opštine Subotica i Pravilnikom o održavanju kulturnih manifestacija u Sinagogi – izjavio je predsednik Upravnog odbora Fondacije „Subotička Sinagoga“ Tivadar Bunford, na pres-konferenciji održanoj u Medija-centru Gradske kuće.\nUz podsećanje da je Sinagoga u Subotici, kao druga najveća sinagoga u Evropi i biser mađarskog tipa secesije, do 2018. godine u potpunosti rekonstruisana i da su spoljašnje fasade obnovljene sredstvima grada Subotice, AP Vojvodine, Republike Srbije, Svetskog fonda za zaštitu spomenika i Evropske unije, a enterijer i dvorište uređeni sredstvima koja je obezbedila Vlada Mađarske putem Nacionalnog saveta mađarske nacionalne manjine, Bunford je rekao da su na taj način ispunjeni uslovi za njeno korišćenje u kulturne, verske i turističke svrhe.\n– Ovaj predivni objekat, kao dom molitve subotičkih Jevreja i oličenje istorije i kulture jevrejske zajednice u našem gradu, znamenitost je sa potencijalom da služi kao dom i brojnim visokokvalitetnim kulturnim događajima koji će, pored toga što će zadovoljiti kulturne potrebe naših sugrađana i posetilaca iz zemlje i inostranstva, istovremeno biti dostojni Sinagogi kao duhovnom i sakralnom prostoru. U Sinagogi će se održavati manifestacije tradicionalne i klasične muzike, međunarodni i domaći kongresi, savetovanja od istaknutog značaja i druge velike kulturne manifestacije prema godišnjem planu Fondacije ’Subotička Sinagoga’ – istakao je Tivadar Bunford.\nRobert Sabadoš, član UO Fondacije „Subotička Sinagoga” podsetio je na četiri decenije dug put obnove subotičke Sinagoge i zahvalio se svima koji su doprineli da ona danas izgleda kao što je izgledala 1903. godine kada je sagrađena.\n– Završni impuls je došao iz komšiluka kada je Vlada Mađarske opredelila novac za unutrašnjost i dvorište Sinagoge, a veliku ulogu u stvaranju dobre klime i dobrih odnosa između vlada Srbije i Mađarske učinio je Ištvan Pastor. On je imao nemerljivu ulogu u obezbeđivanju sredstava za obnovu unutrašnjosti i uređenje dvorišta Sinagoge – rekao je Sabadoš.\nOn je izrazio zadovoljstvo što je obnova Sinagoga napokon završena i što će biti mesto budućih vrhunskih kulturnih dešavanja u gradu.\nJevreji u Subotici obeležavaju četiri ili pet praznika u Sinagogi, napomenuo je Jošua Štajnfeld, član UO Fondacije „Subotička Sinagoga“ i dodao da im je želja da ljudi u sve većem broju u svoj plan i program obilaska Subotice uvrste i ovaj objekat.\n– Očekujemo da ćemo uskoro imati audio i video prezentaciju Sinagoge koja će pomoći posetiocima da se bolje upoznaju sa njenom istorijom – kazao je Štajnfeld.\nJene Hajnal, član UO Fondacije, rekao je, između ostalog, da je Vlada Mađarske donela odluku da se kompletno rekonstruišu orgulje u Sinagogi koje su, kako je naveo, u lošem stanju. On je izrazio uverenje da će taj posao biti završen do kraja ove godine.\nZa decu do deset godina ulaz u Sinagogu će biti besplatan, dok će studenti, đaci i penzioneri ulaz plaćati 150 dinara. Isto toliko će koštati i grupna karta dok će pojedinačna iznositi 250 dinara.\nPredstavnici Upravnog odbora Fondacije „Subotička Sinagoga“ pozvali su sve sugrađane i goste iz zemlje i inostranstva da posete Sinagogu i uživaju u njenim čarima, uz molbu da to čine u odeći prikladnoj ovom objektu uz poštovanje pravila jevrejske vere.


Kosta Peševski: Stanje u medijima je isto kao pre 150 godina - NOVA portal\nKosta Peševski: Stanje u medijima je isto kao pre 150 godina\nKultura Autor:Suzana Sudar11. Nov. 202023:38\nKosta Peševski Foto:Nemanja Jovanović/Nova.rs\nMiletić je bio urednik “Zastave“ koji su finansirali čitaoci, mahom Srbi svojim novcem. S druge strane postojao je "Branik" koji je plaćala Austrougarska monarhija da čitaocima servira onu vrstu istine koja je njima odgovarala. Manje-više i danas je sve isto, kako u celom svetu tako i kod nas, kaže za Nova.rs Kosta Peševski scenarista filma "Ime naroda".\nPeševski sa rediteljom Darkom Bajićem sarađuje još od 2011. kad su radili na seriji “Bićemo prvaci sveta“.\nNastavili su da sarađuju 2013. kada je za njegovu klasu napisao scenario za dugometražni diplomski film “Gde je Nađa?” a kasnije i dokumentarcu “Linija života“, kao i u pozorišnim komadima “Osama – kasaba u Njujorku“ i “Feliks“, dramatizacijama romana Vladimira Kecmanovića koje se igraju u Zvezdara teatru.\nFilm “Ime naroda“ čija je premijera zakazana za 12. novembar u Komabak dvorani kruna je njihovog zajedničkog rada.\n– Kada se radi sa Darkom to traje, nemamo kampanjski pristup u pisanju scenarija. To je neki naš princip rada koji daje na kvalitetu. Uhvatimo se priče i radimo dok ne stignemo do verzije teksta koju smatramo najboljom. Mislim da smo “Ime naroda“ počeli u februaru 2019. a snimanje je krenulo u oktobru. Do tada smo stalno bili u priči – priča Peševski.\nKosta Peševski (42) rođen je u Beogradu gde je diplomirao je na Fakultetu dramskih umetnosti na katedri za dramaturgiju.\nPoznat je i kao koscenarista serije “Žigosani u reketu”, dokumentarne TV serije “Priče iz Velikog rata”. Scenarista je više TV emisija i kratkih igranih filmova među kojima je najpoznatiji “Pasulj” (2006) koji je osvojio nagradu za najbolji kratki domaći film na Festivalu kratkog metra u Beogradu.\nAutor je tri kratke radio drame na Radio Beogradu: “1986”, “Strava u Istočnoj kapiji” i “Pusti nas na žurku”.\nAngažovan je kao saradnik FEST-a, festivala LIFFE u Leskovcu i Filmskog centra Srbije. Kurator izložbe plakata nepostojećih filmova “Vidimo se na posteru” održanoj u UK Parobrod 2015.\nNa Mondo portalu kreirao je i vodio podkast “Opšta subkultura”.\nČlan je UDUS-a i Asocijacije scenarista Srbije.\nBajić i vi ste se pokazali kao dobar tandem.\n– Darko je reditelj koji se drži scenarija. Nije od onih reditelja koji uzme tekst pa ima neki odokativni pristup kako će ga ekranizovati. Svaki reditelj ima različit princip, neko želi da učestvuje u pisanju sa scenaristom, neko pusti da radite sami, neko sarađuje od početka do kraja kao Darko. I meni to odgovara jer je dobro da je reditelj uvek uključen, a ne da bude kao urednik, pa onda pogleda i kaže vam da menjate jer je on zamislio nešto drugo.\nKakav utisak je na vas ostavio film “Ime naroda”, kada je oživeo scenario na kojem ste radili?\n– Mislim da smo dobili jednu istorijsku dramu koja je moderna i stilski i rediteljski, koja komunicira sa savremenim temama. Jer sve što vidite na filmu, prepoznaćete u današnjem vremenu – političku borbu, ulogu medija u njoj, politiku velikih sila prema malim državama. To nije neka priča iz prošlosti, nego ima odjek u današnjem vremenu. Najveća vrednost filma “Ime naroda“ je to što govori o slobodi, o borbi za nju na više nivoa, od ličnog do političkog.\nKoliko vam je originalni scenario Milovana Vitezovića olakšao rad?\n– U njegovom tekstu sam prepoznao veoma ozbiljan pripremni rad. Mi smo napisali drugu verziju po njegovom originalnom scenariju i zadivio me je njegov pristup kako istražuje, koliko čita, ne oslanja se na redukovanu vikipedičarsku varijatnu. Vidi se da je baš mnogo vremena proveo čitajući literaturu kako bi došao do svih mogućih informacija, od poznavanja istorijskih činjenica do toga kakav je protokol na suđenju, na dvoru. To je rad koji ne može da se dobije internet preletanjem ili uz neku instant literaturiu nego je baziran na ozbiljnom istraživačkom pristupu. Meni lično je rad na scenariju o Svetozaru Miletiću dao priliku da mnogo toga saznam i naučim.\nNa konferenciji za medije ste rekli da priča o Svetozaru Miletiću nije priča o cenzuri nego više o spinovanju.\n– On je bio urednik “Zastave“ koji su finansirali čitaoci, mahom Srbi svojim novcem. S druge strane postojao je “Branik” koji je plaćala Austrougarska monarhija da čitaocima servira onu vrstu istine koja je njima odgovarala. Manje-više i danas je sve isto, kako u celom svetu tako i kod nas. “Ime naroda“ pokazuje da je tako bilo i pre 150 godina, jedina je razlika što su tada postojale samo novine a danas postoji hiljadu medija. Uvek se priča o objektivnom novinarstvu i izveštavanju, a uvek se ispostavi da je medij u nečijim rukama, i taj pokušava da oblikuje stvarnost prema svom nahođenju. Imate danas pet, šest, sedam TV kanala sa nacionalnom frekvencijom i kao da gledate izveštaj iz različitih sredina jer medije uvek neko finansira, a taj neko ima politički interes i oblikuje istinu onako kako on želi.\nVladimir Petrović: (Auto)cenzura nas je skupo koštala\nDa li ste pre ovog filma imali iskustva na nekom sličnom projektu?\n– Prvi film koji sam radio, još na prvoj godini fakulteta, bio je “Beogradski fantom“ koji je isto zasnovan na istinitim događajima, ali je potpuno drugačija vrsta priče. Uvek kada se radi nešto što je vezano za stvarne ljude i događaje potrebno je ozbiljno istraživanje. Sad radim na jednoj seriji koja je zasnovana na stvarnim dešavanjima iz prošlosti i to zahteva da pričam sa novinarima, da idem u arhive, i to mi je zanimljivo iako me, da budem iskren, više privlači savremena tematika.\nRadite u kontinuitetu, da li je uvek bilo tako?\n– Ja sam završio srednju medicinsku i upisao Višu medicinsku školu. I pri kraju studija promenio odluku i upisao dramaturgiju i bilo je sve odilično na studijama, mislio sam to je to. Dobio sam nagradu “Slobodan Selenić“ za diplomsku predstavu “Smećarnik“ izvedenu u Narodnom pozorištu u Užicu. Ona mi je dala vetar u leđa. Ali teško je bilo doći do posla, jer je to prosto bilo u vreme kada su presušile i televizije, pozorišta, filmska industrija. Čak sam u jednom trenutku razmišljao da odustanem od tog posla. A onda se srećom opet sve pokrenulo u dobrom smeru. Imate projekte na kojima ste angažovani, kao i svoje autorske koje gurate i čekate šansu da budu realizovani.\nImate li vi neki takav projekat na čekanju?\n– Radio sam na jednom scenariju pre četiri, pet godina i pokušao sam da napravim film. ali je teško išlo. Mislim da ću mu se sada vratiti i možda ću ga napisati kao roman. Priča je o nedostatku identiteta 21. veka, o tome kako stalno živimo u prošlosti. To mi je najfascinantnija odlika ovog veka, već je prošlo 20 godina, a 21. vek nije doneo ništa novo. Scenario je inspirisan jednim čovekom koji zaista postoji ali nije njegova biografija.\nNi koronavirus nije novitet ovog veka?\n– Ne, ona nas je vratila u 19. vek, u vreme španske groznice. Imali smo kao što se vidi u filmu “Ime naroda“ Austrougarsko carstvo koje se raspada, danas imamo Evropsku uniju koja se možda raspada. Imam utisak da nas neko stalno vraća u prošlost. Danas imate ljude koji govore da je Zemlja ravna, neke države uvode zabranu abortusa što je ugrožavanje osnovnih ljudskih sloboda, a korona mi deluje kao repriza španske groznice. Baš sam gledao neke fotografije iz tog vremena, 1918-19. na kojima se vide ljudi koji idu sa maskama. Na mogu da prihvatim da se danas, kada je medicina otišla tako daleko, pojavi neki misteriozni virus koji nije toliko opasan ali jeste, nismo svi ugroženi ali jesmo, to mi je nešto teško da definišem. Pročitao sam i to mi je bilo zanimljivo da je neki čovek u Italiji koji je kao beba preležao špansku groznicu danas sa 102 godine života preživeo i koronu. Kao da se neko šali sa vama, i podmeće vam nešto iz prošlosti. To nije ni sadašnjost ni budućnost.\nGde onda nalazite inspiraciju?\n– Ona ima veze obično sa nečim što saznate ili doživite, ili vas opseda na ličnom planu. Ne postoji princip u mom slučaju. Sada sam završio seriju”Beležnica“ po romanu Ratka Dmitrovića (ministra u novoj Vladi Srbije, prim .aut), to je prva super natural serija u Srbiji, ima elemente fantastike. Veoma zanimljiva, treba da izađe u martu naredne godine. I pripremam komediju “3 muškarca i tetka“ sa Sekom Sablić i Petrom Božovićem koja će biti emitovana na jesen 2021.\nRadite i na televiziiji, i na filmu i u pozorištu. Gde se najkomotnije osećate?\n– Oduvek sam bio više orijentisan ka filmu i serijama, i pre nego što sam upisao Akademiju. U pozorištu sam više gost, ali mi prija taj rad koji donosi mir, opuštenije je, manje kompleksan sistem pa je samim tim i stres manji.\nBavili ste se glumom pre mnogo vremena. Da li ćemo vas možda videti i na nekom filmu?\n– Ako me neko angažuje da budem gost, što da ne. Bio sam glumac u Akademskom pozorištu, ali nemam ambiciju da se time bavim. U svakom slučaju bi bilo zanimljivo. Našao sam nivo slobode za kojom sam tragao dugo vremena i mogu sebi da dozvolim i takve avanture kao što je gluma.\nFilm "Ime naroda"Ime narodaKosta PeševskiScenarista


O vodi - Kako do čiste vode ~ Decorambient doo Subotica\nO vodi i njenom kvalitetu malo ko danas brine\nU nekim delovima planete ljudi i danas moraju da pešače po 50 km da bi kući doneli kantu vode za piće.\nPrema tome mi Vam poručujemo: ,,Nabavite filter za vodu ili Vi budite filter“\nU ponudi imamo sve filtere koji su potrebni za prečišćavanje pijaćih i tehničkih voda, odstranjivače mehaničkih tzv. čvrstih nečistoća, bakterija, tvrde vode, hlora, gvožđa,…. Za savršeno prečišćavanje pijaće vode nudimo sisteme za filtriranje na bazi obrnute osmoze, predfiltere za mašine za domaćinstvo, proizvodnju, filtere za hladnu i toplu vodu, tuševe, slavine,…\nZa sve proizvode imamo evropske i srpske ateste i sertifikate od proizvođača koju garatuju ispravnost za bezbrižno korišćenje. Filteri i kućišta su prevljeni tako da ispunjavaju sve svetske standarde i zadovoljavaju najstrožije norme.\nNakon analize vode ćemo vam predložiti najbolju kombinaciju filtera da bi dobili ispravnu pijaću vodu, nevažno da li je voda iz vašega bunara ili iz gradskog vodovoda. Obezbeđujemo vam profesionalnu montažu, servisiranje i nabavku rezervnih filtera, na vašu kućnu adresu ili adresu vaše firme.\nAnalizu kvaliteta vode vrši lokalna laboratorija Zavoda za javno zdravlje Republike Srbije kojih ima u svim većim mestima širom Srbije.\nZa više informacija pogledajte njihovu internet stranicu:


Milanović: Mlataranje zastavama je nezdravo - Glas Srpske\nTanjug 16.09.2021 15:47\nZAGREB - Predsednik Zoran Milanović izjavio je danas da se cijelog života bori protiv antisrpskog raspoloženja i da je cijelu političku karijeru posvetio borbi za "zaštitu slabijih", te dodao da nije od onih koji Hrvate u Srbiji poziva da "mlataraju" hrvatskm zastavama jer je to "nezdravo".\n"Ako ne komentarišem, reći će da ga potcjenjujem, a ako krenem da komentarišem nešto što ne znam u zarez, zalutaću", rekao je Milanović u svom maniru i dodao:\n"I sad se kaže da je iz Crne Gore uvezeno antisrpstvo, pa mi ga ovde iskorjenjujemo. Onaj ko to tako vidi, treba da se zapita zašto je to tako".\nIspričao je da je tokom leta bio "u nekoliko srpskih sela, gdje su ga dočekali sa hrvatskim zastavama", pa ih je pitao da li im je to neko rekao da tako urade.\n"Nemojte me dočekati sa srpskim zastavama, ali nepotrebne su i hrvatske. Oni to tako žele. Tako ja ne pozivam Hrvate u Srbiji ili Vojvodini da mlataraju hrvatskim zastavama, jer to je nezdravo", rekao je Milanović.\nDodao je i da su u prošlosti problemi počeli zbog "isticanja beogradske zastave tamo gde su Srbi bili manjina".


Košarkaši Zvezde slave veliku pobedu\n- Bila je ovo utakmica gde su moji igrači radili tačno ono što smo pričali u svlačionici. U odbrani pre svega, dali su sve od sebe i moraju da zadrže ovaj nivo u odbrani i u narednim utakmicama. Odbrana protiv igrača kakvi su De Kolo, Slukas, Vesterman, Mahmutoglu, Datome, Dikson... Moramo da nastavimo u ovom ritmu, ovo je samo jedna pobeda, ništa veliko nismo uradili. Ovo je Evroliga, a odigrali smo samo jednu utakmicu - rekao je Tomć, a potom dodao:\n- Možda je bilo dva ili tri propusta, ali igrač nije kompjuter. Radili su tačno ono što je trebalo, a rezultat toga je 56 poena. Moraćemo bolje u napadu, trebaće nam i napad. Čestitam igračima na pobedi.\nTomić je ponovio da opet ima “novi tim, sa pet novih igrača”.\n- Mi moramo da gradimo našu igru, našu hemiju i da budemo spremni kada bude najteže i kada treba da napravimo korak u napred - istakao je Tomić.\nTrener crveno-belih nije krio zadovoljstvo zbog dobre odbrane.\n- Tražim od igrača da odbrana mora da bude na određenom nivou i na 100 odsto u svakoj utakmici i to moramo da imamo u džepu. U napadu, košarka je takva da nekada i imate problema, kao što smo i imali večeras, ali odbrana će ti dati kontranapad i samopouzdanje. Stvarno sam zadovoljan, ali moramo što pre ovo da zaboravimo i spremimo se za Budućnost - rekao je Tomić koji je potom prokomentarisao podelu minutaže:\n- Svi su dali svoj doprinos, napadački Beron i Dženkins nisu imali najbolji dan, ali su igrali dobru odbranu. Rotacija je bila sa 12 igrača, a to se zove tim. Igraš pet minuta ili 25, imaš vremena da daš dosta stvari i doprineseš pobedi. Koliko god igrali, moraju da znaju da je naš cilj da Crvena zvezda dobija utakmice.\nNaravno, Zvezdin strateg nije zaboravio ni šestog igrača crveno-belih.\n- Zahvalio bih se i navijačima na podršci i punoj dvorani - zaključio je Tomić.


Sve spremno za finale Kupa Evrope u Kragujevcu | Ritam Grada - vesti Kragujevac\nSve spremno za finale Kupa Evrope u Kragujevcu\n- Igor Lazarević - Apr 4, 2013\nPovodom revanš meča finala Kupa Evrope, u kojem Radnički dočekuje italijansku Florenciju, na današnjoj konferenciji za medije pred novinarima su se pojavili pomoćni trener kragujevačkog tima, Dejan Jovović, kapiten Vanja Udovičić, igrač Aleksandar Ćirić i načelnik Gradske uprave Zlatko Milić.\nUprkos pobedi od četiri gola razlike u Firenci (8:4), Kragujevčani ne potcenjuju rivala i maksimalno ozbiljno pristupaju ovom susretu.\n– Približili smo se kraju evropskog puta koji smo zacrtali u ovoj sezoni. Moram da naglasim da evropski trofej još nije osvojen, ali za sada imamo rezultat koji nam daje ogromne šanse sa trijumfujemo. Ipak, pred nama su još četiri četvrtine koje moramo da odradimo na najbolji mogući način – istakao je Jovović.\nKapiten Radničkog, Vanja Udovičić imaće šansu da svoju kolekciju medalja iz evropskih klupskih takmičenja upotpuni jedinim odličjem koje mu nedostaje.\n– Velika je čast igrati finalne utakmice koje mnogo donose i klubu i našoj zemlji. Ovo je drugo poluvreme finala, u kojem se odlučuje ko će osvojiti trofej i drago mi je da se to dešava baš u Kragujevcu. Možemo donekle rasterećeno da uđemo u utakmicu, ali se nadamo da ćemo ostvariti pozitivan ishod i tako opravdati očekivanja. Nadam se da ćemo slaviti i proslaviti sa Kragujevcom i celom Srbijom prvi evropski klupski trofej u ovoj godini – kazao je Udovičić.\nTrofejni srpski vaterpolista, Aleksandar Ćirić, naglasio je da je put do trofeja bio veoma težak, uprkos tome što su ostvarene sve pobede.\n– Ovo je bilo zahtevno takmičenje, iako smo sve ekipe pobedili sa velikom razlikom. Nije bilo lako, čak ni nama iskusnim igračima – rekao je Ćirić.\nZadovoljan ostvarenim rezultatima bio je i načelnik Gradske uprave Zlatko Milić.\n– Polako se bližimo ostvarivanju ciljeva zacrtanih u avgustu i septembru prošle godine. Cilj je bio da budemo među prva dva kluba, sad vidite da to nije bila prazna priča, već da je moguće. Već mislimo na narednu sezonu, dogovaramo se, želimo da zadržimo ove igrače i u narednoj sezoni – otkrio je Milić.\nPoslednji susret Kupa Evrope na programu je u subotu, od 20 sati, na zatvorenom bazenu Sportskog centra „Park“, uz direktan prenos na RTS2. Karte za ovaj meč u prodaji su od juče, na info pultu zatvorenog bazena SC „Park“, i prodaju se po ceni od 300 dinara.\nMirko Apr 4, 2013 at 16:35\nНапунимо Парк !


Objavljen žiri Takmičarskog programa 27. Sarajevo Film Festivala - Akta.ba\n19.07.2021. 14:44 / Izvor: Fena\nPredsjednica Uprave UniCredit Bank d.d. Amina Mahmutović je kazala da su ponosni što su partneri ovog projekta, te da izuzetno cijene sve ono što je SFF postigao i izgradio tokom godina.\n"Zato nam je veoma drago biti podrška i za sve naredne uspjehe SFF-a. Smatramo da je podrška uspješnim projketima u našoj zemlji izuzetno važna. SFF nije samo festival filma i umjetnosti, to je festival koji je puno više i šire od toga. To je festival koji je pokretač pozitivnih promjena u društvu, energije i života ne samo u našoj državi, nego i široj regiji", istakla je Mahmutović.


Pismenost srpskih školaraca uskoro na testu - :: MojForum.net ::\nTema: Pismenost srpskih školaraca uskoro na testu\nPismenost srpskih školaraca uskoro na testu\n« poslato: 15:11:48, 26.Feb.2009. »\nCetvrtak, 26. februar 2009. 12:17\nTokom aprila i maja u 150 škola u Srbiji šest hiljada đaka u Srbiji biće testitano po Pisa testu kojim se utvrđuje funkcionalna pimenost, najavio je ministar prosvete Žarko Obradović.\nObradović je u Centru "Sava" otvorio konferenciju "Ka kvalitetnijem obrazovanju u Srbiji - doprinos PISA ispitivanja" na kojoj su nastavnici dobili smernice za novo testiranje.\nObraćajući se skupu kojem je prisustvovao i potpredsednik Vlade Srbije Božidar Đelić, ministar prosvete je izrazio uverenje da će Pisa testiranje doprineti obrazovanju i biti prilika za unapređenje obrazovnog sistema u Srbiji.\n"To je prilika da sagledamo gde smo u odnosu na Evropu i svet i još bolje se pripremomo za naredni ciklus testiranja 2012. godine", naveo je Obradović.\nDodao je da je cilj Ministarstva prosvete je da obrazovanje u Srbiji bude što efikasnije i uz što manje opterećenja za budžet roditelja.\n"Važna je i motivisanost nastavnika i đaka, kao i bezbedno okruženje u školama", rekao je on i naveo da će unapređenju sistema doprineti zakonodavna aktivnost, kao i da će uskoro biti pripremljeni novi zakoni u oblastima izdavanja udžbenika, predškolskog vaspitanja i studentskog standarda.\nPotpredesnik Vlade Božidar Đelić podsetio je na veoma loše rezultate koji su srpski đaci postigli na Pisa testiranju 2006, prema kojima je Srbija bila 41 od 57 zemalja. Kao poražavajući podatak istakao je to što su đaci u Srbiji funkcionalno dva puta nepismeniji od vršnjaka iz Evrope i sveta.\n"Đaci u Srbiji još nisu ušla u 21. vek kada je reč o načinu učenja i sposobnostima da se snađu u stvarnom životu", rekao je Đelić.\nPisa testiranje obuhvata razumevanje pročitanog, matematičku i naučnu pismenost i u sve tri oblasti na testiranju 2006. đaci u Srbiji bili su ispod proseka.\nOdg: Pismenost srpskih školaraca uskoro na testu\n« Odgovor #1 poslato: 15:04:45, 27.Feb.2009. »\npa kako ce da budu sposobna kad je sve oko njih nesposobno?\ngledam samo sebe koja sam relativno sama odrasla, ucila, snalazila se..\ni gledam brata koji je mladji i maza.. sve vise unistavaju decu..kako roditelji tako i ljudi iz okoline..s pricom ''ima vremena naucice'' ne mora toliko da ih naprezemo..\ntako nam i treba >.<\n« Odgovor #2 poslato: 17:43:41, 27.Feb.2009. »\nTreba da ih teraju da uce. Treba i da shvate da je pismenost od velike vaznosti kako bi za neke stvari i sami bili zainteresovani.\n« Odgovor #3 poslato: 19:16:34, 05.Mar.2009. »\nIma nekih nece pa nece i roditelji im popuste a na kraju ostanu nepismeni celog zivota\n« Odgovor #4 poslato: 22:50:52, 05.Mar.2009. »\nSlijede neki od najsmijeshnijih djelova pismenih radova uchenika prva 4 razreda Osnovnih shkola. Vazhno je da oni znaju shta su hteli da kazhu!\n• Lesica ripnula na svinju da gu upisori. - ubjedljivo najjachi ahahahaahahahah\n« Odgovor #5 poslato: 22:04:49, 07.Mar.2009. »\nlele :S ovo kao da su pisali neki stranci koji su tek u fazi ucenja srpskog jezika..pa bi ga i oni kolko tolko pogodili ...\n« Odgovor #6 poslato: 17:50:19, 10.Mar.2009. »\nSkolarce i da razumem neki nisu svesni koliko je to bitno ali ne razumem njihove roditelje\n« Odgovor #7 poslato: 20:23:00, 12.Mar.2009. »\nverovatno ''nemaju vremena'' da obrate paznju na to..ima ju oni vaznija posla.. :/\n« Odgovor #8 poslato: 14:23:17, 05.Apr.2009. »\nprosle godine su u nashoj gimnaziji vrsili testiranje ucenika treceg razreda, i nasha shola je po rezultatu bila u prvih 10... mogu samo da zamislim kakve su ostale...\n« Odgovor #9 poslato: 14:35:08, 05.Apr.2009. »\nU prvih 10 po pismenosti ili nepismenosti?\nVehabije spremale masakr svih srpskih vođa\n1122 Pregleda 19:10:24, 18.Jan.2012.\n805 Pregleda 13:08:13, 03.Avg.2012.\nOna je 110 puta pala na testu\n779 Pregleda 01:45:11, 26.Jul.2014.


SAMO U NAŠOJ LEPOJ ZEMLJI: Jedna reka u Srbiji teče UZVODNO! (FOTO)\nNaslovna/Vesti/Društvo/SAMO U NAŠOJ LEPOJ ZEMLJI: Jedna reka u Srbiji teče UZVODNO! (FOTO)\nSrbija je bogata prirodnim lepotama, ali ova reka – ona je fenomen!\nNigde u Evropi se ne može videti ništa slično i turisti su potpuno očarani pojavom koju je Jovan Cvijić nazvao epigenija. Naime, jedna reka u našoj zemlji teče uzbrdo, da dobro ste pročitali!\nPo povlačenju nekadašnjeg Panonskog jezera, čiji se jedan zaliv duboko zavlačio između planina Jastrepca i Pasjače, ostalo je između ovih planina njegovo zaravnjeno dno. Po takvom zemljištu, sastavljenom od vodoravnih slojeva gline, lapora i žućkaste ilovače, potekla je Toplica pre oko 600.000 godina.\nUlazeći u grad Prokuplje, reka najpre obilazi brdo Hisar gotovo u punom krugu, pa zatim teče sredinom grada. Na vrhu brda bio je srednjovekovni grad (prema predanju, grad Jug-Bogdana), pa je reka predstavljala jaku odbrambenu prepreku. I sada, na levoj obali, stoji kula sa koje se branila tvrđava.\n#rekatoplica #prokuplje #srbija #juznasrbija Photo by @jeca_dobric ?\nA post shared by Restoran Kod Šopa (@kodsopa) on Apr 9, 2019 at 7:17am PDT\nPrema legendi, postojao je i prokop, koji je spajao prečicom ovaj rečni luk, pa je i grad po njemu dobio ime Prokuplje. Istoričari, pak, tvrde da je ime gradu dato kad su ovamo 1386. godine donete mošti svetog Prokopija. Obilazeći Hisar, Toplica nije uspela da probije svoje korito u pravcu kojim je tekla, tako da skreće u obliku luka dužine oko 700 metara, praveći jedan izduženi polukrug.\nReka tako skreće u potpuno suprotnom pravcu u kome je do tada tekla sa severoistoka od Kuršumlije i nastavlja prema jugozapadu pa tako formira skoro paralelno korito, dužžine 1.030 metara. Ako se ovaj deo toka Toplice posmatra sa brda Hisar, stiče se utisak da voda ide uzbrdo, što izgleda čudno i atraktivno za posmatrača.\nReka Toplica u Prokuplju (River Toplica) ???????????????? …..#jezeraireke…..#reke_u_srbiji….. …..#rekeusrbiji….#reka….#reke…… ….#river…..#rivers….#prokuplje…. ….#toplica….#rivertoplica….#rekatoplica…. …#toplicariver…..#toplicareka…. ????????????????\nA post shared by country_srb (@country_srb) on Apr 19, 2018 at 11:19pm PDT\nOva prirodna pojava, koja se stručno zove epigenija ne postoji nigde drugde u Evropi. Naime, reka Toplica prolazeći kroz Prokuplje pravi dve epigenetske doline. Ovakve pojave se javljaju u prirodi kada se reka nenormalno useca u više zemljište od otpornijih stena i ako se u neposrednoj blizini nalazi niže zemljište sačinjeno od mekših stena. Naš poznati naučnik Jovan Cvijić je ovom prirodnom fenomenu dao ime, epigenija.\nReka dalje nastavlja svoj tok u pravcu severoistoka sve do prevoja između brda Malo Gube i Veliko Gube, polukružno skreće u pravcu juga još 2 310 metara, odakle nastavlja u pravcu istoka, prema svom ušću u Južnu Moravu. Reka Toplica obilazeći oko brda Hisar useca korito od oko 4 890 metara.\nPredhodno Sjajno januarsko raspoloženje uz zanimljiv program\nSledeće Magnifico, Who See i Sara Jo nastupaju na MAC-u


Bilo bi divno da ova mesta ožive. Samo se nadam da uz objekte nećete prodati i lekovite izvore!\nOvakvu pricu, doslovce istu od reci do reci, SLUSAMO punih pet godina. I uvek SAMO STO NIJE\nTesko,ima neka vrta tu.\nAko budete prodavali u paketu nikad necete naci kupca\nA Niska Banja nista? Bolje nas pripojite bugarima oni ce da znaju sta i kako... Tolika prirodna bogatstva a sve stoji neiskorišćeno. Veliki gubitak...\nNEMA KUPACA ZA "AZOTARU" Niko nije uplatio depozit za javno nadmetanje\nPKB NUDI PLANTAŽE U ZAKUP Ponuđeni voćnjaci, poljoprivredno zemljište i objekti\nKUĆE U PRIRODI I DO 300.000 EVRA Vikendice su u 2020. išle ko "alva", a jedno mesto ubedljivo je oborilo sve rekorde\nVikendice su tokom 2020. godine definitivno bile među najtraženijim nekretninama u Srbiji, a tražnja za ovom vrstom objekata skočila je znatno više nego prethodnih godina. Pandemija i zaključavanje koje je usledilo prošlog proleća naterali su ljude da spas od "lokdauna" potraže u prirodi, van svakodnevne gužve, a to je vikendice svrstalo u sam vrh najvećih promena na tržištu nekretnina u 2020.\nU vili iz 1934. živeo je TITO, naslednici su podneli preko 100 zahteva za VRAĆANJE i to je i dalje POČETAK PRIČE Savčića\nAgencija za restituciju nedavno je donela prvostepeno rešenje o vraćanju polovine kuće u Užičkoj 15, gde je nekada bila rezidencija Josipa Broza Tita.\nBITKOIN PONOVO BLIZU "MAGIČNE GRANICE" Rast se nastavlja, ali stručnjaci upozoravaju na jedan detalj\nNajpopularnija svetska kriptovaluta - bitkoin, jutros se ponovo približava magičnoj granici od 50.000 dolara. Oko 10 sati ovaj digitalni novčić vredeo je 49.100 dolara.\nRIMAC I PORŠE PREUZIMAJU POZNATI BREND Za tri meseca prikupljaju 150 miliona evra\nPorše će učestvovati u prikupljanju 130-150 miliona evra svežeg kapitala Rimac Automobila koji će hrvatskoj kompaniji poslužiti za preuzimanje Bugatija, izjavio je Mate Rimac za Automobilwoche, a prenosi portal SEEbiz.


Vreme 631 - Ustavna tranzicija: Temelji na tankom ledu\n<< VREME | BR 631 | 5. FEBRUAR 2003.\nUstavna tranzicija >\nTemelji na tankom ledu\nFunkcionalnost nove zajednice neizvesna; institucionalna kriza u Srbiji postaje sve komplikovanija, nova podela moći uz "penzionisanje" nekoliko ključnih igrača\nU trenutku kada ovaj tekst odlazi u štampu, u Skupštini Jugoslavije se poslednji put glasa. Trebalo bi da bude usvojena Ustavna povelja po kojoj će ime te zajednice biti Srbija i Crna Gora. Kako će funkcionisati taj novi državni aranžman niko ne može predvideti, ne samo zbog toga što ugovorena rešenja ne izgledaju kao nešto što će funkcionisati već i zbog toga što politička i institucionalna kriza u Srbiji postaje sve komplikovanija.\nDok se ubrzano prelazi na novi državni aranžman, u srpskoj političkoj nomenklaturi dolazi u ovim trenucima do značajnih personalnih promena. Predsednik SRJ Vojislav Koštunica najavljuje da će u narednom periodu biti angažovan kao predsednik DSS-a, pre svega na izradi novog ustava Srbije i na iznuđivanju novih izbora. Miroljub Labus po svoj prilici neće nastaviti svoju federalnu funkciju i, ako ne bude nekih spektakularnih obrta, biće bez državnih funkcija. Mlađen Dinkić na mestu guvernera zasad nema protivkandidata, ali posle njegovog spora sa srpskim premijerom ostaje sumnja da li će ostati u sedlu.\nKoštunica je čovek godine iz 2000, simbol rušenja bivšeg režima, od tada je bio nedostižan u količini javne podrške, u neposrednom izbornom odmeravanju još jednom preko dva miliona glasova, ali tri trke u kojima je vodio poništene su. Labus je imao status glavnog pregovarača s međunarodnim finansijskim institucijama i davao je reformistički pečat srpskoj i jugoslovenskoj politici. Ostvario je izbornu podršku od skoro milion glasova i bio visoko kotiran u sondažama javnog mnjenja. Dinkićevo ime je vezano za čvrst dinar, takođe je uživao veoma pozitivan rejting, uprkos velikoj govorljivosti, ili baš zahvaljujući njoj.\nUkratko, vladajuća nomenklatura ostaje i bez trunke privida da se može osloniti na rejting trenutno najpopularnijeg političara u Srbiji (Vojislava Koštunice). Najveća članica nekadašnjeg DOS-a, DSS, bez ostatka se deklariše kao opoziciona, a i pitanje je šta je ostalo od reformističkog trilinga (Labus–Dinkić, Đelić). "Nevladina" G17 plus, sad kao politička stranka u formiranju, smešta se bar što se vrha tiče "van sistema".\nNOVI PAKET: Đinđićeva vlada u takvim okolnostima preuzima novi paket vlasti oslonjen na "novu većinu" u Skupštini Srbije, konstruisanu uz pomoć pet disidenata iz SPS-a, okupljenih u Ivkovićevom NSP-u i tri disidenta iz Nove Srbije. Vladine pristalice trijumfuju kao deca zbog toga što su bajpasom isključili Koštunicu i nadaju se da će i on i DSS uvenuti brzo kao jagorčevina. Vlada kao jedina institucija u pogonu izgleda kao da je nesmenjiva, mada su njene akcije zapravo veoma slabe. Imobilizacijom Koštunice, Labusa i Dinkića vladina argumentacija o tome da je u nacionalnom interesu da se ne dira reformski tim ne može delovati ubedljivo. Ko će poverovati kad kažu: ne dirajte Batića ili Koraća, propašće Srbija.\nIzborna podrška partija u vladinom bloku svakako nije velika, ali, paradoksalno, baš to osigurava položaj vlade – niko ne sme da napusti čamac. Skupštinska većina se kako izgleda održava zahvaljujući i tome što je zamrznut spor oko toga ko raspolaže poslaničkim mandatima. Savezni ustavni sud je prošlog leta dočekan ponižavajućim epitetima kada je presudio u korist samostalnosti poslanika. Onda je ta samostalnost dobro poslužila za formiranje nove većine, ali pritisak partija da ipak kontrolišu poslanike ne prestaje. Ustavni sud odlučuje se očigledno za korisno razmišljanje i de fakto drži vladu na dlanu.\nTakvo stanje u skupštini međutim daje šlagvort "elektorističkim" partijama kakve su DSS i Nova Srbija da ukazuju na sumnjivi legitimizam parlamenta. Za sada je to samo politički pritisak i ništa više. Dok se Koštunica, koji poslovično sporo odlučuje, za sada zadovoljava neodređenom pretnjom da će jednog dana neka kap prevršiti čašu, impulsivni Velja Ilić najavljuje vanparlamentarnu borbu.\nGlavni odbor Nove Srbije potvrdio je u subotu na sednici u Čačku raniju odluku Predsedništva stranke i isključio tri republička poslanika, Dragana Kovačevića iz Čačka, Marka Petrovića iz Kraljeva i Miomira Tadića iz Topole, koji su glasanjem za budžet obezbedili kvorum u Skupštini Srbije. Nakon sednice Glavnog odbora koja je bila zatvorena za javnost, lider NS-a Velimir Ilić je izjavio da ova partija formira "Pokret za 6. oktobar", koji će u martu organizovati protestni miting ili protestne šetnje kroz Beograd, kao opomenu aktuelnom režimu i koji bi trebalo da krajem juna traži raspisivanje vanrednih izbora ukoliko do tada ne bude donesen novi srpski ustav...\nU bazi društva zasad nema velikih kretanja, osim upornog i ogorčenog protesta i marša gladnih u Boru.\nĐinđić je u relativno kratkom roku potvrdio svoju većinu u Skupštini Srbije – za glasanje o budžetu i završnom računu, kao i za glasanje za Ustavnu povelju i Zakon o sprovođenju Ustavne platforme.\nNIZ GLASANjA: U narednim danima pored glasanja u Skupštini Jugoslavije za povelju, predstoji nekoliko odmeravanja. Pre odlučivanja o Povelji gotovo da nije bilo neizvesnosti, s obzirom da je crnogorski SNP u crnogorskoj skupštini glasao i za Povelju i za Zakon, a da je u srpskoj skupštini DSS glasao za novi ustavni okvir. Odluka SNP-a da glasa i za Zakon o sprovođenju Povelje u Veću građana činila je odnos malo neizvesnijim, ali iz Skupštine Jugoslavije stizala su uveravanja da će i taj zakon biti usvojen.\nPredstoji potom i novo parlamentarno odmeravanje o zakonu o (delegatskom) izboru saveznih poslanika oko čega postoje suprotstavljeni predlozi: DSS predlaže da se poslanici biraju prema proporciji koja proizilazi iz početnog rasporeda poslanika prema partijama, a DS želi da se poslanici biraju prema sadašnjem rasporedu po poslaničkim grupama. To bi značilo da srpska vlada dobije mogućnost da pridobijene disidente iz drugih partija iskoristi za konstituisanje većine i na saveznom nivou. Povelja neodređeno kaže da se poslanici biraju posredno, srazmerno zastupljenosti u Narodnoj Skupštini Srbije i Skupštini Crne Gore.\nPo izboru nove savezne vlade, predstoji još nekoliko interesantnih glasanja. Jedno bi moglo da se tiče mesta guvernera Narodne banke Srbije.\nPre toga morao bi da se definiše akcioni plan za unutrašnju ekonomsku harmonizaciju između Srbije i Crne Gore, što će biti prvi test o tome može li funkcionisati nova zajednica.\nPo usvajanju Ustavne povelje Srbije i Crne Gore počinje da otkucava sat po kome je rok za usvajanje novog srpskog ustava, šest meseci, dakle krajem juna.\nOko tog ustava u vladajućoj garnituri ima sporova oko načina ustavne revizije, stepena i karaktera decentralizacije Srbije i oko načina izbora i ovlašćenja predsednika Srbije. Predsednik Građanskog saveza Srbije Goran Svilanović se na sednici Glavnog odbora prošle nedelje snažno založio za ustavno definisanje Srbije i njenog mesta u državnoj zajednici. Što se Ustavne povelje tiče, po rečima Dragora Hibera, predstoji njeno nužno svakodnevno popunjavanje – institucionalna izgradnja, preuzimanje, a zatim pretresanje mnogih saveznih zakona.\nGSS predlaže da se najpre donese zakon sa ustavnom snagom o načinu donošenja novog ustava, koji bi trebalo da se usvoji dvotrećinskom većinom u Skupštini Srbije. Novi ustav trebalo bi da predloži ustavna komisija, reprezentativno telo koje će obezbediti političku, nacionalnu, teritorijalnu, socijalnu reprezentativnost.\nDSS koji insistira na brzom donošenju ustava, međutim ne šalje oštar prigovor zbog najave da bi s raspisivanjem predsedničkih izbora trebalo sačekati dok se ne promeni Ustav. Potpredsednik Demokratske stranke Srbije Dragan Maršićanin optužio je u prošli petak predsednicu Skupštine Srbije Natašu Mićić da beži od obaveze da u roku od dva meseca od prethodnih, dakle 6. februara, raspiše nove predsedničke izbore; da zakonsku i ustavnu obavezu (raspisivanje izbora) zamenjuje političkim konsultacijama. DSS kaže da v.d. predsednika Nataša Mićić time pokazuje sklonost kršenju zakona i Ustava i da je podređena nalozima premijera Đinđića, a time samu sebe diskvalifikuje i kao predsednika Skupštine i v.d. predsednika Republike.\nBEZ PRAVILA: Do promene strukture moći u Srbiji dolazi u trenutku institucionalne krize. I pored jasne i nepromenjene proevropske orijentacije ne vidi se da oko ključnih političkih pitanja postoji potrebna funkcionalna saglasnost. Ključne institucije (predsednik republike, skupština) su invalidni, vlada, oslonjena na vrlo tanak legitimitet, gomila moć. Ne postoji proceduralni konsenzus o pravilima igre.\nUmesto rekonstrukcije političkog sistema, rasplamsava se DOS-ovska borba za vlast, što utiče na usporavanje i kočenje političkih promena i na zanemarivanje neodložnih poslova.\nDogađanja u poslednje dve godine govore da vladajući politički faktori teže ka uključenju u evropski sistem, ali stvarni posao kao da nije ozbiljno započet. Problem možda nije u tome koliki su sporovi taktičke prirode već u tome što pored svečanog zaklinjanja u evropski put, pored marketinške euforije, u Srbiji se još ne radi dovoljno na tehničkim i kadrovskim pripremama za ovaj poduhvat težak kao prokopavanje Sueckog kanala.\nZa prethodne kandidate za klub važio je samo sporazum o približavanju; za nas, dakle za zemlje Zapadnog Balkana važe i politički uslovi, dakle mora se raditi na političkoj stabilizaciji i na razvijanju regionalne saradnje. Sve to znači da će ovdašnje političke garniture i dalje biti izložene takozvanoj "politici uslovljavanja". To praktično znači da će još izvesno vreme svaki zapadni činovnik, da se ne govori o drugim sekretarima ambasada, moći nadmeno da pridikuje i da ponavlja ovu ili onu listu uslova pred inferiornim domaćim akterima.\nOvde će zateći jednu rasklimanu vladajuću koaliciju, institucije u rasulu, raštimanu i raspadajuću vladajuću koaliciju, međusobno denunciranje i naravno, "doušnički serkl" koji se pomalo raduje tom produženom uslovljavanju. Zateći će manir dezavuisanja institucionalnih odluka, "državni vakuum", neformalan način odlučivanja – na neodgovarajućem mestu, u sedištu vladajuće koalicije u Skadarliji. Ulični svirači koji su proteklih praznika sakupljani s koca i konopca zvučali su harmoničnije. To se, uostalom, videlo kod mnogih pitanja uključujući tu i veoma dramatično i neizvesno kosovsko pitanje oko koga je prošle nedelje bilo dosta nedopustivih improvizacija.\nUBEĐIVAČKA MOĆ: Posao koji čeka naše evropejce je ogroman: u narednim godinama predstoji usaglašavanje sa zakonodavstvom EU-a možda i čitavih 100.000 pravnih akata; studija izvodljivosti EU-a; usklađivanje našeg unutrašnjeg tržišta; analiza uticaja sporazuma o stabilizaciji i pridruživanju EU-u na našu privredu; analiza dobiti i troškova pristupanja; priprema ekonomije i dug proces reorganizovanja administracije.\nBugarska, na primer, iz svog budžeta svakog meseca izdvaja plate za 650 svojih službenika koji rade na pristupanju Evropskoj uniji. U Sloveniji je na ovom poslu već godinama 4000 ljudi. U Srbiji na približavanju Evropi, sve u svemu, radi možda pedesetak ljudi.\nMiroljub Labus, predsednik G17 plus, pre desetak dana predložio je da se pregovara o uspostavljanju konsenzusa ključnih političkih faktora o deset ključnih tema: o nastavku ekonomskih reformi, priključenju Evropskoj uniji međunarodnom položaju zemlje, o nacionalnom pitanju, o odnosima Srbije i Crne Gore, Kosovu, ustavu Srbije, ravnoteži vlasti, demokratiji i pravnoj državi.\nLabusov predlog su prihvatili lideri Nove Srbije, koalicije "Šumadija", DHSS-a, Saveza vojvođanskih Mađara, predsednik Saveza samostalnih sindikata Srbije. DSS-a je verbalno nagovestio da bi mogao da prihvati inicijativu, ali je taj nagoveštaj obeležen dvema rezervama – da nacionalni konsenzus ne treba uspostavljati na nivou koalicije nego u Skupštini i da se ne može oživeti nešto što je davno mrtvo (DOS).\nDS je ispoljio rezerve bilo zbog sumnje da se Labus tim predlogom politički promoviše, bilo u sigurnom uverenju da vlada ima većinu, da njena strana nije kriva što konsenzusa nema itd.\nSlaviša Orlović s Fakulteta političkih nauka (Pres klub 3. februara) prilično je skeptičan: Labusovo obećanje da će pomiriti Koštunicu i Đinđića teško je ispuniti, a ta relacija je kičma demokratskog bloka. Inicijatori tog pomirenja su bili ili jesu u sukobu sa obe suprotstavljene strane: sa DSS-om (Koštunicom) oko izbora predsednika Republike Srbije; sa DS-om (Đinđićem) izlaskom Labusa iz DS-a i kroz sukob Đinđić–Labus. Uloga posrednika (pomiritelja) gotovo da nije moguća nekome od domaćih političara (ranije inicijative Mićunovića, Labusa i Svilanovića, a i Demokratske alternativa su propale). Pokazalo se da stranci (Solana, Montgomeri) imaju "veću ubeđivačku moć"...\nMeđunarodni sud pravde >\nParnica za genocid\nGibanja u RTV Novi Sad >\nMrcvarenje "ničije kuće"\nPosle presude za atentat na Ibarskoj magistrali >\nTaoci državnog terorizma\nSpecijalni tužilac >\nNužda zakon menja\nAfere - kupovina penzija >\nIntervju - Verica Mirović Bratović, psihološkinja Sigurne kuće u Podgorici >\nNajgori deo života u sto sati\nKafane na Ibarskoj magistrali >\nUdri po roštilju\nMisionarska inteligencija u današnjoj Srbiji\nSlobodan Antonić, Filozofski fakultet, Beograd


FOTO / Priprema se prevoz žičare iz Švicarske na Trebević - Klix.ba\nPotpisan Memorandum u Sarajevu\n/Priprema se prevoz žičare iz Švicarske na Trebević\n12.7.2011. u 16:18\nCeremoniji su prisustvovali i federalni premijer Nermin Nikšić, zamjenici gradonačelnika Sarajeva Igor Kamočaji i Miroslav Živanović, predsjedavajući Gradskog vijeća Željko Ler i njegovi zamjenici Tatjana Ljujić-Mijatović i Salko Nikšić, ministar privrede KS Rusmir Sendić, te predstavnici Delegacije EU u BiH, EUFOR-a i Delegacije Švicarske konfederacije u BiH.\nCeremonija potpisivanja Memoranduma okupila je sve ključne partnere u procesu obnove trebevićke žičare, kako bi se ozvaničila njihova uzajamna saradnja u procesu revitalizacije jednog od najznačajnijih obilježja ovog područja i simbola šire sarajevske i olimpijske regije. Ujedno ovaj čin potvrđuje objedinjene napore svih partnera u složenom procesu rehabilitacije kapaciteta trebevićke žičare pod okriljem Evropske unije te ističe snažno lokalno vlasništvo nad očekivanim rezultatima i pozitivnom efektu na razvoj turizma i daljnji ekonomski rast šireg područja olimpijske regije.\nOčekuje se da projekat obnove u potpunosti bude realiziran do kraja 2013. godine.\nPremijer KS Fikret Musić istaknuo je da se radi o zahtjevnom tehničko-operativnom projektu.\n"Ovim projektom Sarajevu vraćamo njegovu prepoznatljivost i jednu od njegovih glavnih znamenitosti. Ovo je ispit za daljnji razvoj kabinskog transporta u Sarajevu", dodao je Musić.\nEvropska komisija pomoći će realizaciju projekta, a Renzo Daviddi naglasio je da će se u realizaciji projekta insistirati na poštivanju urbanističkih elemenata što znači da se neće dozvoliti narušavanje okoliša što je neminovno izgradnjom vikendica.\n"Obnova žičare će generisati prihod i nova radna mjesta", rekao je Daviddi.\nKoordinator projekta obnove Trebevićke žičare je SERDA koja će biti zadužena da kontrolira izvršenje obaveze svih potpisnika, a direktor Šefkija Okerić precizirao je da je dosad objedinjena dokumentacija, urađen radni plan realizacije projekta koji definira ulogu potpisnika. Trenutno se radi na pripremi za izradu idejnog projekta.\nZamjenik šefa Delegacije Švicarske konfederacije u BiH Lucas Rosenkrantz, koji je također prisustvovao današnjoj ceremoniji, dodao je kako su pripreme za transport demontirane žičare iz Švicarske već počele.\nPlanirano je da trebevićka žičara vozi dosadašnjom relacijom od Bistrika (583 m.n.v.) do Vidikovca (1.160 m.n.v.). Projektom je predviđeno šest sjedećih kabina koje bi za sat vremena mogle da prevezu 1.200 osoba. Planirano je da umjesto ranijih osam bude postavljeno 13 stubova, a razlog je što će donirane kabine biti teže, a i brzina veća.\nRazmjena podataka UIO BiH i crnogorske carine\n12.07.2011. u 16:30\nZa nacionalne parkove Kozara i Sutjeska treba 800.000 KM\n12.07.2011. u 16:10


Stručnjaci iz „Alumine“ posjetili beogradski sajam tehnike | Palelive.com\nPočetna Regija Zvornik Stručnjaci iz „Alumine“ posjetili beogradski sajam tehnike\nZVORNIK – Međunarodni sajam tehnike i tehničkih dostignuća u Beogradu, koji traje od 21. do 25. maja, posjetilo je tridesetak inženjera, tehničara i drugih zaposlenih u kompaniji „Alumina“ iz Zvornika.\nOni su mogli da vide izloženu tehniku i tehnička dostignuća na sajmu na kojem se predstavilo 600 domaćih i inostranih izlagača iz 40 zemalja, saopšteno je iz „Alumine“.\nMenadžment „Alumine“ smatra da je veoma bitno da kadar ovog kolektiva bude u korak sa tehničko-tehnološkim novitetima koji doprinose osavremenjivanju procesa rada.\n„Nove tehnologije su veoma značajne za dalji rad, dok istovremeno ova sajamska manifestacija tradicionalno okuplja i dosta poslovnih partnera zvorničkog kolektiva, što je prilika za nove susrete“, navodi menadžment kompanije „Alumina“, koja redovno šalje kadar na beogradski Sajam tehnike i tehničkih dostignuća.\nPrethodni članakIznesene ozbiljne primjedbe na rad područnih jedinica\nNaredni članakUspješna godina za Osnovnu školu „Vuk Karadžić“


Vesti online / Humanitarni most / Lekova još samo za petnaest dana!\nPoslednji pregledi u Beogradu potvrdili su ono što su lekari priželjkivali i željno očekivali: nakon tri transplantacije koštane srži, koju joj je poklonio brat Adem, i šestogodišnje herojske borbe sa opakom bolešću, mlada Novopazarka, 26-godišnja Azra Arifović više ne boluje od teškog i retkog oblika leukemije.\nŠest godina borbe: Azra Arifović\nIpak, još neko vreme, najverovatnije do jeseni, Azra će morati da koristi skupi citostatik "glivek" čija jedna jedna mesečna doza košta 3.500 evra! A ukoliko rezultat i sledeće kontrole bude - negativan, definitivno će ga "ostaviti".\n- Rezultati su odlični, lekari su prezadovoljni, a ja presrećna, jer mi, čak i ako bi se, ne daj bože, bolest ponovo vratila, život više ne bi bio ugrožen. Ipak, borba će potrajati još koji mesec, jer je potrebno da i rezultat sledeće kontrole bude negativan. Sigurna sam da će tako i biti - priča ova hrabra devojka i objašnjava zašto će još nekoliko meseci zavisiti od ovog skupog leka.\nAdresa porodice Arifović je: Ulica Alekse Šantića 61, Novi Pazar 36300, Srbija. Azrini kontakt telefoni su: 00381 64 543 7686 i 00381 20 317 010.\n- Uvek postoji opasnost da se leukemija, čak i kad je, kao u mom slučaju pobeđena, podmuklo vrati, sa tim ću se suočavati do kraja života. Zbog toga su lekari predložili da, dok ne obavimo i drugu kontrolu koštane srži, najverovatnije krajem maja ili početkom septembra, obavezno ispijem još nekoliko kutija leka "glivek". Kod kuće imam još samo 15 tableta za 15 dana, postoje i obećanja nekih dobrih ljudi da će mi pomoći, očekujem da će se javiti i neko od čitalaca "Vesti"... Puno sam ovog leka dobila u poslednje dva-tri godine od dobrotvora iz naše dijaspore, da njih nije bilo verovatno danas ne bih bila u životu, moja pobeda je i njihova pobeda - naglašava Azra i podseća da je skupi preparat stizao iz Nemačke, Bosne, Velike Britanije, Australije, Švajcarske, Kanade, Amerike....\nPuno su joj pomogli, humanitarnim koncertima i skromnim prilozima, i njeni sugrađani u Novom Pazaru.\n- Lekari na VMA i ti dobri ljudi iz dijaspore i mog kraja, od kojih mnoge još nisam ni čula, ni srela, održavali su me u životu, bodrili me i, kad mi je bilo najteže, davali snagu da se borim i istrajem do konačne pobede. Kad god bi mi ponestalo leka, u pravom trenutku stizala je po jedna, dve ili tri kutije koje su mi život značile, velike su to pare, velike i za one koji imaju, a kamoli za mene koja sam sve donedavno živela od skromne penzije bake Ajke. Sa 100 evra koliko trenutno mesečno zarađujem kao volonter u novopazarskom Kulturnom centru, ne bih mogla da kupim nijednu tabletu - naglašava Azra i nada se da se njenoj borbi s leukemijom približio kraj.\n- Lekari kažu da ću, ako i sledeća kontrola bude kao ova koju sam nedavno obavila, moći da radim i živim kao i ostale moje vršnjakinje. Želim da zaboravim sve svoje patnje, operacije, izolacije u bolnici, odvojenost od kuće i dane kada su svi mislili da mi nema spasa. Hoću da idem napred i gledam u budućnost, želim da se sretnem bar sa nekima od mojih dobrotvora, da im stisnem ruku, da im se zahvalim, da im poželim sreću i dobro zdravlje - poručuje Azra i moli nas da se još jednom "do neba", zahvalimo svima koji su joj do sada pomogli i onima koji će joj narednih nekoliko meseci pomoći.\nHUMANITARNI MOST Zajedno smo pobedili


Košarkaš Zvezde ne skida osmeh: Ponosni tata izveo sina iz bolnice! (FOTO) | Mondo Portal\nMarko Keselj sin deca porodiliste\n12. decembar, 17:31\nKošarkaš Zvezde ne skida osmeh: Ponosni tata izveo sina iz bolnice! (FOTO) 3 Podeli Podeli na facebook Podeli na twitter Podeli na viber Pošalji na mail\nZvezde i tračevi 15.09.2019. / 18:21\nAutor mondo.rs 15.09.2019. / 18:21\nMarko Kešelj odveo suprugu i tek rođenog sina iz porodilišta.\nKošarkaš Marko Kešelj i njegova supruga Jovana su u sredu uveče dobili drugog sina, a Kešelj je tada na društvenim mrežama objavio fotografiju sa tek rođenim naslednikom.\n"Dobro veče svima, mi smo večeras došli na svet", napisao je tom prilikom košarkaš Crvene zvezde.\nSada je Kešelj otišao po suprugu i tek rođenog sina, i odveo ih iz porodilišta kući. Ni njegova žena, ni on, nisu skidali osmeh s lica dok su izlazili iz klinike u ulazili u automobil.\nmarko kešelj košarkaši porodilište bebe deca sin KK Crvena Zvezda crvena zvezda\n15.09.2019. / 20:26\nSad znamo sta ste radili\n15.09.2019. / 20:05\nPrelep ste par! Zivi bili vi i vasa deca!\n15.09.2019. / 19:17\nCestitke porodici keselj i jos troje za petorku na parketu ...\nUpravo gledate NETKULTURNO Kendi: Trap scena u Srbiji je beda! 5 NetKulturno Pre 37 min Kendi nam je pričao o tome šta mu smeta na rep i trep sceni, kome je posvetio svoje pesme, kako je reagovao na to...


U pripremi nova aplikacija za razmjenu poruka\nČini se da je Threads Facebook-ov pokušaj spajanja najboljih opcija Instagrama i Snapchata pod isti krov. Kao i Snapchat, Threads će vam omogućiti da automatski šaljete ažuriranja na cjelokupnu listu prijatelja. Popularnost dijeljenja lokacije na društvenim mrežama imala je svoje uspone i padove - ali čini se da se ponovo vraća. Snapchat je početkom ove godine predstavio Snap Map, novu funkciju koja omogućava korisnicima da vide gdje su njihovi prijatelji.\nNova se nikome ne sviđaju\nZuckerberg mijenja imena Whatsappa i Instagrama\nNova ideja Fejsbuka\nInstagram mijenja ime\n4461 glasova 73%\n1691 glasova 27%


Džaferović: Mogu dovesti u pitanje Dejtonski sporazum | N1 BA\n15.11.2017. |18:06 >18:07 |\nZamjenik predsjedavajuće Predstavničkog doma Parlamenta BiH Šefik Džaferović i potpredsjednik SDA, gostovao je u Danu uživo na N1 i govorio o posljednjim dešavanjima u BiH i regiji, a nakon intervjua Bakira Izetbegovića i izjave o Kosovu.\n"Želim da kažem da je Dejtonski mirovni sporazum paket i da se on može primjenjivati u cjelosti a ne selektivno. Nije moguće iz Dejtonskog sporazuma uzimati ono što nekome odgovara, a odbacivati ono što ne odgovara", kazao je Džaferović za N1.\nKako je naveo, funkcioniranje državnih institucija je prvorazredna dejtonska obaveza.\n"Nema tog događaja ili okolnosti koja bi mogal ili trebala da utiče na rad državnog parlamenta. Ja zbog toga stalno upozoravam da svi oni koji se ponašaju na takav način moraju shvatiti da takvim ponašanjem mogu dovesti u pitanje Dejtonski sporazum, a tada se dovodi u pitanje sve ono što je nastalo Dejtonskim mirovnim sporazumom", naveo je Džaferović.\n"Bosna i Hercegovina je postojala i prije Dejstonskog sporazuma i postojat će i poslije Dejtonskog sporazuma. Entiteti su nastali u Dejtonu, Republika Srpska je entitet u okviru države Bosne i Hercegovine, i to multietnički entitet i jedino kao takva može da postoji. To je ono oko čega bi svi koji se ponašaju na ovakav način trebali da povedu računa", kazao je Džaferović za N1.\nOn je dodao da mu je drago, kako je naveo, "da su predstavnici Saveza za promjene odlučili da ne nasjednu na očigledan trik koji dolazi od vladajuće garniture iz entiteta Republika Srpska na čelu sa gospodinom Dodikom".\n"Želim da odbacim sve ove optužbe koje su došle na račun predsjednika Izetbegovića od strane gospodina Ivanića. To zaista ne stoji. Treba da mu se daje značaja, on je lider najjače političke partije u BiH, on je član Predsjedništva BiH, on je čovjek na čiju inicijativu su napravljeni svi ovi pozitivni koraci. Nema tog lidera u Bošnjaka koji bi se ponašao drugačije kada je u pitanju popis stanovništva, revizija presude Međunarodnog suda u Hagu... Šta smo trebali po gospodinu Ivaniću?", pita se Džaferović.\nKako je izjavio, "Izetbegovića i Dodika pokušavaja da dovedu u istu ravan oni koji ne mogu da ostvare svoje zahtjeve kada je u pitanju udar na suverenitet BiH i teritorijalni integritet jer to ne dozvoljava Izetbegović".\n"Izetbegovića atakuju oni koji žele dodatne etničke podjele i ne mogu da ih ostvare, Izetbegovića i SDA atakuju političke stranke opozicije koje kod ovakve politike SDA ne vide svoju šansu. Šta radimo sve vrijeme ovog mandata, pokušavamo BiH pokrenuti na EU integracijama i uspijevamo na tome".\nGovoreći o intervjuu Izetbegovića za Deutsche Welle, Džaferović je naveo da "Izetbegović u svom intervjuu nije kazao ništa što nije do sada kazano".\n"To je nešto što je općepoznato. On je govorio o nekoliko stvari koje se sada pokušavaju raznim spinovima drugačije interpretirati i nakon toga graditi politička ili politikantska strategija. Imamo pravo na svoje stavove. Gospodin Izetbegović nije poduzeo nijedan korak niti bilo ko od nas, ni u Predsjedništvu BiH ni u Parlamentarnoj skupštini u smislu rasprave oko priznanja Kosova zato što znamo da je za to potreban konsenzus i da tog konsenzusa nema. Srbija sa Kosovom danas ima mnogo manje administrativnih barijera nego što ima BiH. Zar nije normalno da se to javno kaže?", poručio je Džaferović.\n"Ne poziva gospodin Izetbegović na rat, na rat i destabilizaciju prilika pozivaju oni koji udaraju na suverenitet i teritorijalni integritet države. Neka prestaju da atakuju na suverenitet i teritorijalni integritet BiH, neka poštuju Dejtonski sporazum i okrenimo se normalnoj saradnji", kazao je, između ostalog, Džaferović.\nA ko protjera Srbe iz Federacije?Ima ih samo 2,5%(Bosnjaka u RS ima 12,5%). O cemu ti pricas kada cifre same govore.\nJedno je jasno za koga glasali da glasali nemojte samo za ŠĆEPU jer tip nema ni škole, ni obrazovanja, ni kulture, ni vjere, ni morala, niti ima šta sa BiH osim što je parča i što lapa!!!!! Svaku izdaju i svaki njegov govor protiv ARBIH, Alije, Bakira, SDA on dobrano naplati od Komšiluka kojemu takve priće i laži odgovaraju. On je isti onaj specijalista za terorizam iz Dodikovog entiteta Dževada Galijaševića koji bi i svoju staru nanu proglasio teroristom ako mu to dodik zatraži i naredi- a znamo i kolika mu je plata za te usluge!!! Čini mi se da je rečeno da je oko 2.300 maraka\nPomoz Bog svima ljudima koji dobro misle-dobro rade i dobro govore!!! Istina je samo jedna a to je da je BiH činjenica i da niko nema prava ko živi u ovoj zemlji da sanja drugačije. Svi narodi u BiH su Bosanci a ne Hrvati, ne Srbi, ne Turci, u Bosni žive Bosanci raznoraznih vjeroispovjesti- tu su Muslimani, Pravoslavci, Katolici, Ateisti=Nevjernici, i drugi ali su svi Bosanci od pamtivjeka pa na ovamo. Odrednica Srbin Hrvat je ubrizgani naziv koji je imao samo jedan cilj a to je smutnja, haos, trovanje naroda i širenje komšiluka na terotorij BiH koji je završio bolesnim šizofrenim Genocidom i ratom vođenim isključivo preko leđa onih koji su nasjeli na politike zemalja u okruženju (politike beograda i zagreba). Beograd se širi preko mrtvih tjela tuđe djece, tuđih spaljenih i popljačkanih imanja, preko tuđe krvi i tuđih suza i na kraju sva krivica je pala na leđa onih koji služe tuđim interesima jer tuđin neće odgovornosti - TUĐIN hoće samo teritorij i prirodna bogatstva!!!!


objavio sandzaklive 14. Aprila 2022., 16:26\nPolicajci uhapšeni sa ŠarićemHronikaU velikoj policijskoj akciji u kojoj je danas uhapšen Darko Šarić, uhapšena su i dva policajca koja su od ranije poznata javnosti. Kako saznajemo u pi…


Šta znači Transcendentalan\nšta znači Transcendentalan\nNa latinici: Definicija i značenje reči Transcendentalan (od latinske reči: transscendentalis)fizika: koji, posmatran logički, leži pre svakog iskustva, koji čini mogućim saznanje iskustva; transcendentalna logika (nasuprot opštoj logici) bavi se oblicima mišljenja u vezi sa saznanjem iskustva, predmeta, danoga u prostoru i vremenu; transcendentalna filozofija po Kantu: sistem svih principa čistoga uma, „sistem svih pojmova razuma i načela, ali samo ukoliko se tiču predmeta koji su dati čulima i koji se mogu dokazivati iskustvom" (njen osobeni zadatak je anali-za čistog razuma, a sadrži „uslove i prve elemente celokupnog našeg saznanja a priori"); transcendentalni idealizam učenje Kantovo po kome se stvar po sebi ne može saznati, i koje smatra prostor i vreme oblicima čulnog opaža j a a priori.\nReč Transcendentalan napisana unazad: transcendentalan i sastoji se od 16 slova.\nНа Ћирилици: (нлат. транссценденталис) физ. који, посматран логички, лежи пре сваког искуства, који чини могућим сазнање искуства; трансцендентална логика (насупрот општој логици) бави се облицима мишљења у вези са сазнањем искуства, предмета, данога у простору и времену; трансцендентална филозофија по Канту: систем свих принципа чистога ума, „систем свих појмова разума и начела, али само уколико се тичу предмета који су дати чулима и који се могу доказивати искуством" (њен особени задатак је анали-за чистог разума, а садржи „услове и прве елементе целокупног нашег сазнања а приори"); трансцендентални идеализам учење Кантово по коме се ствар по себи не може сазнати, и које сматра простор и време облицима чулног опажа ј а а приори.


ODLIČNE VESTI: Zvezda zadržava svog džokera – 24sata online\nODLIČNE VESTI: Zvezda zadržava svog džokera\nVeć dva prelazna roka napadač Crvene zvezde je na meti nekoliko klubova iz Turske. I ove zime se našao u tefteru klubova, koji su procenili da im je potreban visoki napadač.\nIpak, niko nije mogao da plati obeštećenje za Milana Pavkova. U trku je ušao i kineski drugoligaš Ćindao, a kada su dobili informaciju da za obeštećenje mora da izdvoje 1.500.000 evra okrenuli su se drugim opcijama. Mmalo više od pola tražene sume mogao je da izdvoji Karagumruk.\nPrvoligaš iz predgrađa Istanbula ima dobar učinak i nalazi se na osmoj poziciji, a plan je da sa nekoliko igrača budu uspešni u nastavku sezone. Pavkova su pikirali letos, mada su budžeti u Turskoj smanjeni.\nCrveno-beli imaju svoje uslove ispod koje nema prodaje golgetera, koji je postigao dva gola protiv Liverpula. Pored pehova sa povredama i male minutaže ocekuje se da trener Dejan Stanković ima “džokera”. Svakako se nikud ne žuri, pošto Zvezda i Pavkov imaju ugovor do januara 2023. godine.\nIzvor: MaxBet sport\nTagovi: Crvena ZvezdaMilan Pavkov\nPreminuo osnivač benda "Đuvegije" Slobodan Jovanović!\nČETIRI OSKAROVCA PRED NOVOSAĐANIMA: Međunarodni filmski festival FEST od 9. do 17. maja\nVečeras poslednje veče Lovefesta\nKon predlaže restriktivnije mere: Situacija vanredna


Oglasi - Page 616 - Ćaskanje - BMW Fan Club Srbija\nPage 616 of 658\nE kakvi su ovo rasipnici kuce\n9 hours ago, Delija said:\nUvek cu pre birati alcantara-u od koze. Ekstra je i zimi i leti, a odlicna za odrzavanje.\nCime odrazavas alkantaru jer planiram moju da sredjujem pa da znam odakle da pocnem?\nNisam do sada imao potrebe za ikakvim posebnim odrzavanjem osim ciste vode / vlazne krpe ako se nesto slucajno prospe.\n9 hours ago, Stefan L. said:\nbolja koza, kad see svrsi samo predjes\nRadije daju mike na kozuri nego u stofu\nAla smo uskrnavili diskusiju Ceka se da se javi onaj sto dobija na stofu\nBas lep primerak i oprema, samo je pitanje da li je kilometraza prava i sta podrazumeva ˝veliki servis˝ 😀\nNije ti Delija relevantan, on vozi nov auto i prosli mu je bio skoro nov tako da nema tu sta puno da se odrzava oko sedista. Vidi ti s nekim ko ima alkantaru staru 15-20 godina kakva je za odrzavanje.\nPosle toliko godina mora na šišanje i brijanje\nПослато са SM-N770F помоћу Тапатока\nPa da, pogotovo kad se uceba, neki ziletom skidaju visak dok neki smirglom pa se moram raspitati. Kod mene su ko nova jedino me nervira alkantara od sunca sivo-zeleni i nekako prljavo deluje enterijer nije slick al sta je tu je. Zato drze u sicu 10u glavu\n14 hours ago, Rocco77 said:\nOvako je kod mn na e60 i e39\nBmw e 90 2007 godiste\nИзвињавам се свима ако сам претерао са сликама, али ето чисто да се види кожни ентеријер после 13 година свакодневне употребе.\nProbaj sa Sonax cistacem za alkantaru. Ako si za nesto bolju (i skuplju) varijantu probaj Gyeon Fiber Cleaner. Nakon ciscenja neka zasita od istih proizvodjaca i nema brige.\nVazi za sve vrste s tim da kozna imaju posebnu liniju proizvoda.\n26 minutes ago, Карађорђе said:\nKako je ovo prebrutalan enterijer znaciiiiiiiiiiiiiiiiiiiiiiiiiiiiiiii.......... Sabija\nSve se moze samo para fali i majstora


Pregledana djevojčica koja je došla iz Italije, u Bijeljini nema korona virusa\nDjevojčica koja je došla nedavno iz Italije pregledana je u bijeljinskoj Bolnici i nema nikakvih simptoma što se tiče korona virusa, potvrđeno je za InfoBijeljina u ovoj ustanovi.\nTakođe dodaju da apsolutno nije tačna informacija da u Bijeljini ima oboljelih od ovog virusa, s obzirom da su se u javnosti pojavile određene informacije o ovom virusu.\n„U sklopu JZU Bolnica Bijeljina se nalazi objekat koji je predviđen za karantin sa 30 kreveta. U slučaju povećanog broja osoba koje trebaju da budu u karantinu imamo mogućnost još oko 60 kreveta u drugim objektima naše ustanove“, rekla je za InfoBijeljina Nela Mitović, specijalista pedijatrije i pomoćnik direktora za medicinske poslove u bijeljinskoj Bolnici.\nDodala je da testovi za dokazivanje SARS-CoV 2 virusa su RT PCR i imaju ga Institut za Zastitu zdravlja Banja Luka i Zavod za mikrobiologiju i virusologiju UKC Banja Luka.


EFEKAT MIRKOVIĆ Promena crno-belog DNK za manje od mesec dana\nZoran "Bata" Mirković je pre manje od mesec dana preuzeo ulogu šefa stručnog štaba Partizana i u mnogome unapredio igru crno-belih, pa otud i ne čudi što mu navijači već sada veruju. Upravo je on glavni oslonac tvrdnje da crno-beli mogu do dobrog rezultata u Istanbulu protiv Bešiktaša (prvi meč 1:1).\nMesecima unazad, neki bi rekli i godinu dana, Miroslav Đukić je bio trn u oku navijača crno-belih. I u trenucima kada su pobeđivali činilo se da su mogli i ubedljivije, a kada su gubili se mislilo da je to moglo da se izbegne. Nije vredela ni nokaut faza Lige Evrope da se otrgnu ovog utiska navijači. Nakon njegovog odlaska čini se da su bili u pravu jer kako drugačije objasniti Partizan koji ponovo melje kao pravi "parni valjak".\nZoran Mirković pozdravlja navijače nakon meča sa Bešiktašem\nBlede partije protiv Trakaija su zasenjene dvema pobedama protiv Nordsjelanda, a u međuvremenu je promena od najvećeg značaja bila na mestu šefa stručnog štaba. "Bata" je nasledio stratega koji je prvi trofej u trenerskoj karijeri osvojio nedavno u finalu Kupa Srbije pobedom nad Mladosti iz Lučana u Surdulici (2:1) što nikako ne zadovoljava velike ambicije kluba koji je vodio. Đukić je bio poznat kao strateg koji je voleo, možda i previše, da promeša karte u svakom narednom duelu, pa je Partizan u serijama igrao u različitim postavama. Igrači su neretko bili nezadovoljni što ne igraju na pozicijama na kojima su navikli, a pojačanja nisu opravdala te epitete.\nOnda je došao Mirković pre svega zaveo disciplinu i nametnuo se kao neosporivi autoritet. Pod njegovom palicom "parni valjak" opravdava nadimak, počeo je da melje protivnike i taktički i fizički. Igrači igraju kao preporođeni dok novi fudbaleri nisu imali problema sa uklapanjem. Cela ekipa je krenula da radi za jednog napadača koji to poverenje vraća golovima, Rikardo Gomeš je uostalom bio strelac i na prvom duelu u Beogradu.\nU prvoj postavi više nema mesta za najskuplje pojačanje u istroji kluba Sejdubu Sumu, a njegovo odsustvo kao da je dalo krila drugim igračima. Danilo Pantić se u novoj postavci igre nametnuo kao pravi "plejmejker", dok Goran Zakarić i Marko Janković konstantno menjaju strane i tako stvaraju mnogo problema rivalima.\nMirković je osim discipline i slobode u igri, doneo i taktičku zrelost, nisu izgubili glavu crno-beli i protiv Bešiktaša za koji igraju velika imena poput Rikarda Kvarežme, Pepea, Garija Medela ili Domagoja Vide. Strpljivo su čekali šanse crno-beli, a umalo su i iskoristili sve greške koje su došle kao posledica pada u igri "crnih orlova".\nMark Valijente je postao vođa defanzivnog bloka, a upravo je njega Mirković odredio za mentora mladom Svetozaru Markoviću i to je počelo da daje rezultate. Neke greške su iskorenjene, ali ni novi stručnjak nema magični štapić kojim bi obrisao sve greške prethodnika.\nStartna postava Partizana protiv Bešiktaša\nNakon svega i ne čudi što su turski mediji najveću pažnju posvetili upravo Mirkoviću, strateg koji se nameće svojom fudbalskom filozofijom i vizijom koju očekuje da sledi njegova ekipa je već prepoznat kao moguće otkrovenje. Uostalom, on je u igračkoj karijeri nosio dres Fenerbahčea, pa nema sumnje da ga se dobro sećaju "crni orlovi" - što je još jedan razlog više što dobro razumeju njegove kvalitete.\nPartizan u četvrtak od 20 časova u Istanbulu igra revanš meč protiv Bešiktaša (prvi meč 1:1), a bolji će proći u Ligu Evrope.